Учрашувларда Юртбошимизнинг вилоятни янада ривожлантириш, аҳолини қийнаётган муаммоларни бартараф этиш борасида билдирган фикр-мулоҳазалари одамларнинг бугунидан розилигини, эртанги кунга ишончини янада мустаҳкамлади. Бинобарин, ҳозир вилоятда ким билан суҳбатлашманг, мазкур ташриф тафсилотларини мароқ билан сўзлайди. Воҳа ҳаётида рўй бераётган оламшумул ўзгаришу янгиланишлардан мамнун юртдошларимиз кайфиятидаги кўтаринкиликка гувоҳ бўласиз.\nАзиз СУВОНОВ, “Karmana golden eggs” МЧЖ директори:\n— Президентимизнинг ўтган йилги ташрифида корхонамиз фаолиятини йўлга қўйиш лойиҳасини тақдим қилган эдик. Шундан кейин ушбу лойиҳани амалга ошириб, паррандачилик мажмуасини ишга туширдик. Элликта янги иш ўрни яратилди. Мажмуамизда жўжа уч ой давомида парваришланиб, тухум берадиган товуқ ҳолига келгач, сотувга чиқарилади.\nЮртбошимиз бу сафарги ташрифида келгусидаги режаларимиз билан қизиқиб, бизнес доимий такомиллашув ва ривожланишни тақозо этишини уқтирдилар. Айниқса, маҳсулот ишлаб чиқаришни ташкил қилган тадбиркор унинг харидорини топишга кўпроқ эътибор қаратиши лозимлиги ҳақидаги тавсиялари ғайратимизга ғайрат қўшди.\nШунингдек, Президентимизнинг яқин истиқболда ташқи бозорга чиқиш, инкубация ҳамда тухум етиштириш комплексларини ишга тушириб, яна 100 кишининг бандлигини таъминлаш юзасидан берган топшириқларини юксак ишонч сифатида қабул қилдик.\nДавлатимиз раҳбарининг одамларни фаолликка даъват этиб, ҳар бир фуқаро ўз имкониятини юзага чиқариши муҳимлиги хусусидаги мулоҳазалари барчамизда мамлакатимизда кечаётган ўзгаришу янгиланишларга дахлдорлик ҳиссини уйғотди.\nЖарилқасин АСУБАЕВ, меҳнат фахрийси (Томди тумани):\n— Қарийб қирқ йил турли идораларда ишлаб, бугун кексалик гаштини сураяпман. Юртбошимизнинг туманимизга ташриф буюриши, одамларимиз билан самимий мулоқотда бўлиши, ташвишу қувончларини тинглашини, тўғрисини айтсам, кўп йиллардан буён кутаётган эдик.\n“Ҳорма” деганнинг ўзи кишига далда бўлади. Учрашувда Президентимиз Қизилқумда режалаштирилаётган лойиҳалар ижросининг бекаму кўст амалга оширилишини шахсан ўзи назоратга олишини таъкидлаганларида, гапнинг рости, бошимиз кўкка етди. Энг муҳими, биз, чўлликларнинг дарду ташвишларини давлатимиз раҳбари ифодалаб, аниқ ечимлари билан тақдим қилганлиги барчамизни мамнун этди.\nХусусан, туманимиз марказидаги коллеж биносида мактаб-интернат ташкил қилиб, унда таълим оладиган чўпонлар болалари харажатларининг тўлиқ давлат зиммасига олиниши ҳар бир чорвадорни беҳад тўлқинлантирди.\nЧорва биз, томдиликларнинг тирикчилик манбаимиз. Қоракўлчиликни ривожлантириш, маҳсулотни қайта ишлаш бўйича мутасадди идораларга берилган топшириқлар, албатта, ўз самарасини кўрсатиб, чорвадор турмушини янада фаровон қилади.\nШунингдек, туманимизда туячилик, эчкичиликни ривожлантириш, Навоий кон-металлургия комбинатига қарашли чорвачилик мажмуасини барпо этиш, умуман, тўрт мингга яқин янги иш ўринларини яратиш бўйича белгиланган вазифалар диққатга сазовор.\nАлбатта, буларнинг барчасини амалга оширишда биз, томдиликлар ҳам якдиллик, шиддатли ўзгаришларга муносиб шижоат билан ҳаракат қилмоғимиз лозим.\nАзамат ФАЙЗИЕВ, “Навоий” эркин иқтисодий зонаси директори:\n— “Навоий” эркин иқтисодий зонасида 2010 — 2016 йилларда 22 та лойиҳа амалга оширилган бўлиб, 904 иш ўрни яратилган эди. Мамлакатимиз раҳбари фаолиятимиз билан танишаркан, бу ниҳоятда камлигини таъкидлади.\nТашриф доирасида тақдим қилинган режага кўра, 2017 — 2019 йилларда 32 та лойиҳа рўёбга чиқарилиб, 1659 та иш ўрни яратиш назарда тутилган. Бу муддатда электротехника, фармацевтика ва тиббиёт буюмлари, машинасозлик ҳамда автомобилсозлик, қурилиш материаллари, кимё ва нефть кимёси маҳсулотлари ишлаб чиқаришни йўлга қўйиш режалаштирилмоқда. Қолаверса, ҳудудда мармар ҳамда гранит ва композит тошлар тайёрлаш ҳам ўзлаштирилади. Бундан ташқари, 2018-2019 йилларда умумий қиймати 84,5 миллион АҚШ долларига тенг бўлган алюминий профиллар, аксессуар ҳамда бутловчи қисмлар тайёрланадиган 4 та лойиҳа ҳаётга татбиқ этилади.\nПрезидентимиз мазкур лойиҳалар билан танишаркан, вилоятимизда иқтисодий лойиҳаларни амалга ошириш учун барча имконият мавжудлигини, улардан унумли фойдаланиш учун ташаббускор тадбиркорларни топиш, бунинг учун яқин вақтда вилоятда бизнес форуми ташкил қилиш лозимлигини алоҳида қайд этди. Унга чет эллик инвесторларни кенг жалб этиш мақсадга мувофиқлигини уқтирди. Шунингдек, рақобатбардош, экспортбоп маҳсулотлар ишлаб чиқаришга эътибор қаратишни бош вазифа сифатида белгилади. Аниқ таклиф ва тавсиялар берди. Булар биз учун дастуриламал бўлади.\nМазкур рукндаги бошқа мақолалар: « Вазирликлараро ишчи гуруҳлари мажлиси\tСанитария тизими ва технологияларини яхшилашда Швейцария тажрибаси »


Alphabet’нинг шўъба корхонаси ўртача дастурчи даражасида код ёзадиган нейрон тармоғини яратди – Kommers.uz\nТехнология\t12:00 | 6.2.22\nAlphabet’нинг шўъба корхонаси ўртача дастурчи даражасида код ёзадиган нейрон тармоғини яратди\nНейрон тармоқ 10 та тестни бажариб, иштирокчиларнинг энг яхши 54 фоизига кирган.\nAlphabet шўба корхонаси DeepMind AlphaCode сунъий интеллект тизимини яратди. У ўртача дастурчи даражасида код ёзиш билан шуғуллана олади. Бу ҳақда The Verge хабар берди.\nМаълум қилинишича, AlphaCode имкониятлари ҳақиқий дастурчилар учун топшириқ ва тестларни тақдим этувчи Codeforces платформасида синовдан ўтказилган. Нейрон тармоқ 10 та тестни бажариб, иштирокчиларнинг энг яхши 54 фоизига кирган. DeepMind’нинг қайд этишича, тизим нолдан янги код яратган, тайёр шаблонлардан фойдаланмаган.\nDeepMind нейрон тармоқ тарихда биринчи марта ўрта даражадаги дастурчилар билан рақобатлаша олганини қўшимча қилган. Шу билан бирга, компания фаолият ҳали ишнинг дастлабки босқичида эканлигини айтиб, ҳали AlphaCode фақат рақобатбардош дастурлашда қатнашиши мумкинлиги ва амалий муаммоларни автоматик равишда ҳал қила олмаслигини маълум қилган.\nҲозирда кўплаб йирик компаниялар нолдан код ёзиши мумкин бўлган нейрон тармоқлар устида ишламоқда. Ҳозирги вақтда бундай тизимларнинг асосий муаммолари — коддаги хатолар, уларни топиш қийин бўлиши мумкинлиги, шунингдек, муаллифлик ҳуқуқи билан ҳимояланган материаллардан фойдаланиш.\nАввалроқ Alphabet капиталлашуви акциялар бўлиниши ҳақидаги хабарлар фонида 2 триллион доллардан ошгани хабар қилинганди.


Қирғизистон ва Қозоғистон - Sharh.uz\nБош саҳифа|Жамият| Қирғизистон ва Қозоғистон - Sharh.uz\nҚирғизистон Чегара хизмати: Қозоғистон чегарада юк машиналари ўтишини тезлаштирди\n2 декабрдан Қозоғистонга Қирғизистон ҳудудларидан 200га яқин юк машинаси ўтказилди. ҚР чегара хизмати матбуот котиби Салқин Абдиқариеванинг айтишича, “Ақ Тилек” НЎПда Қозоғистонга ўтиш учун рухсат берилишини кутаётган юк машиналарининг сони камаймоқда.\nҚирғизистон-Қозоғистон чегарасида тўпланиб қолган юк машиналари сони 600дан ошиб кетди\nҚР Давлат Чегара Хизмати маълумотларига қараганда, «Ақ-Тилек» НЎПда 490 юк машинаси, ҚРнинг Талас вилоятидаги «Чон-Капка» НЎПда эса 162 та юк машинаси навбатда турибди. Бошқа НЎПларида навбатлар кузатилмаяпти.\nАтамбаев Қозоғистон билан вазият яхшиланишига умид билдирди\n«Қозоғистон билан вазият изга тушади, бу Қозоғистон манфаатларига ҳам мос тушади», - дея баёнот берди Бишкекда бўлиб ўтган якуний матбуот анжуманида Қирғизистон президенти Алмазбек Атамбаев. Унинг сўзларига қараганда, муносабатларни яхшиланиши “Қозоғистон учун ҳам, биринчи навбатда Россия учун ҳам зарур”.\nЧегара муаммоси давом этмоқда. Ҳафта давомида Қозоғистон Қирғизистондан 100 тонна маҳсулотни ўтказмади\n21октябрдан 28 октябрга қадар Қозоғистонда Қирғизистондан товарлар олиб киришда 16 та қоида бузилишлари қайд қилинди. Ҳафта давомида 100 тонна маҳсулот Қирғизистонга қайтарилди. Бу ҳақда ҚР Қишлоқ хўжалик вазирлиги сайтида хабар берилди.


Чеченистон раҳбари Рамзан Қодиров Янгулбоевлар оиласига таҳдидлар ҳақидаги иддаоларга жавоб берди. Аввалроқ Нижний Новгородда Чеченистон Олий суди истеъфодаги судьяси Сайди Янгулбоевнинг рафиқаси Зарема Мусаева номаълум шахслар томонидан ҳибсга олингани ҳақида хабар берилган эди. Шундан сўнг россиялик аёлнинг ўғли Тергов қўмитасига Қодировнинг қариндошлари ҳақидаги баёнотларини кўриб чиқиш илтимоси билан мурожаат қилган.\nҚодиров телеграм каналидаги постида таҳдид қилмаганини, балки фактлар ва «кейинчалик қонуний жазо»ни кўрсатганини таъкидлади. Шу билан бирга, у Янгулбоевларнинг ҳаракатларини терроризм ва экстремизм билан боғлади. Унинг сўзларига кўра, бу оила гўё уларни қўллаб-қувватлайди.\nҚодировнинг таъкидлашича, «учинчи шахслар тарқатган ёзишмаларга кўра» Туркияда чеченистонлик собиқ ҳуқуқ-тартибот ходимига ҳужум уюштирганлар. Унинг сўзларига кўра, ўша ёзишмаларда Янгулбоевларнинг ўзлари ҳужум «иштирокисиз» амалга оширилганини тан олишади.\nНатижада у Янгулбоевлар «бутун оила сифатида» бутун террорчилик тармоғини ташкил этишда иштирок этиш ниятида эканини даъво қилмоқда.\nЧеченистон раҳбарининг ишончи комилки, улар «қонун талаб қилганидек» ҳибсга олиниши ва жазоланиши керак. «Агар улар қаршилик кўрсатса, уларни террорчиларнинг шериклари сифатида йўқ қилинг», - дея таъкидлади Қодиров.\nШу билан бирга, у Чеченистон Республикаси аҳолиси «Янгулбоевларнинг бутун халққа айтган сўзларидан шунчалик ғазабланганини» таъкидладики, улар учрашганларида улар билан бирга тантанали маросимда турмайдилар. Натижада, Чеченистон раҳбари «агар уларнинг ҳақоратларидан ғазабланган чеченлар эмас, балки биринчи навбатда ҳуқуқ-тартибот идоралари уларга етиб бориши» оила учун яхши бўлишини шама қилди. «Мен индамасам ҳам, жамият ўз фикрини билдиради», — дея хулоса қилди Қодиров ўзининг телеграм каналида.\nАввалроқ Чеченистон раҳбари Зарема Мусаеванинг Нижний Новгородда номаълум шахслар томонидан қўлга олиниши чечен хавфсизлик кучларининг маъқулланган операцияси эканини тасдиқлаган эди. Унинг сўзларига кўра, бутун оила Телеграм каналларидан биридаги шармандали нашрлар билан қўлларини булғаган ва бу одамларда ор-номус ва қадр-қиммат тушунчаси йўқ. Қодировнинг телеграмда чечен собиқ судьясининг оиласи «қамоқ ёки ер остида жой кутаётгани» ҳақидаги баёнотига кўпчилик эътибор қаратди.\nКиритилди: 22:29 23.01.2022. Ўқилди: 3366 марта. Фикрлар сони: 0 та.


“Ўзбекистон тасвирий санъат галереяси”га ташриф – oliymahad.uz\n“Ўзбекистон тасвирий санъат галереяси”га ташриф\n2019 йилнинг 27-сентябрь куни Тошкент ислом институтининг “101”, “102” ҳамда “105” гуруҳ талабалари “Ижтимоий фанлар” кафедраси мудири О.Тангиров, кафедра ўқитувчиси А.Тошмирзаев ҳамда талабалар куратори А.Олимовлар раҳбарлигида Тошкент шаҳридаги “Ўзбекистон тасвирий санъат галереяси”га ташриф буюрдилар.\nТалабаларни галерея директори Жаҳонгир Темирходжаев кутиб олди ва кўргазма билан таништирди. Унинг айтишича, Ўзбекистон тасвирий санъат галереяси 2004 йил Мустақиллик куни арафасида очилган бўлиб, ХХ аср Ўзбекистон тасвирий санъатининг барча даврлари, мактаблари, йўналишлари ва етук рассомлар ижодини ўзида акс эттирган бой тўпламга эга. Таъкидлаш жоизки, шу кунларда галереяда “Замонлар оша маданият” номли Туркия маданиятини ўзида акс эттирган кўргазма бўлиб ўтди. Кўргазмада хаттотлик, ёғоч ўймакорлик санъатининг ноёб намуналари ўрин олган.\nТалабалар музейни томоша қилишар экан, айниқса, галереянинг нумизматика тўпламидан жой олган Ўрта Осиё ҳудудида қадимдан то ҳозирги давргача муомалада бўлган тангалар намойиш этилиши уларда катта таассурот қолдирди. Эслатиб ўтамиз, экскурсия “Сентябрь – маънавият асослари” фан ойлиги доирасида ташкил этилди.\n1010000cookie-check“Ўзбекистон тасвирий санъат галереяси”га ташрифno\nОлдингиЭКСТРЕМИЗМ, ТЕРРОРИЗМ ВА МИССИОНЕРЛИККА ҚАРШИ КУРАШ – ДОЛЗАРБ ВАЗИФАКейингиТошкент ислом институтида “Устозлар сизга таъзим” шиори остида байрам тадбири бўлиб ўтди


Икки ҳафта ичида Ўзбекистон бозорларидаги эртаги (ёш) картошка нархи 25 фоизга пасайди • EastFruit\nБош саҳифа › Янгиликлар › Икки ҳафта ичида Ўзбекистон бозорларидаги эртаги (ёш) картошка нархи 25 фоизга пасайди\nИкки ҳафта ичида Ўзбекистон бозорларидаги эртаги (ёш) картошка нархи 25 фоизга пасайди\nМуаллиф: EastFruit 6 Апр 22 032\nЯнги ҳосил эртаги (ёш) картошкасининг биринчи улгуржи партиялари Ўзбекистон пойтахти бозорларида шу йил март ойининг иккинчи ўн кунлигида пайдо бўлди ва ой охирига келиб, ушбу маҳсулот нархи 25 фоизга пасайди.\nEastFruit мутахассисларининг маълумотларига кўра, жорий йил ҳосили эртаги (ёш) картошкасининг биринчи улгуржи партиялари Ўзбекистон пойтахти бозорларида 2022 йилнинг 11-17 март кунлари – ўтган йилги билан тахминан бир хил вақтда ва деярли бир хил нархда бозорга чиққан. 2022 йилнинг 17 мартидан 31 мартига қадар ушбу маҳсулотнинг ўртача улгуржи нархлари 1 кг учун 16 000 дан 12 000 сўмгача, яъни, икки ҳафта ичида 25% га пасайган. Бундан ташқари, 2022 йилнинг март ойи охири ҳолатига кўра, эртаги (ёш) картошканинг ўртача улгуржи нархлари 2021 йилнинг шу санасига нисбатан 14 фоиз паст бўлди.\nШунингдек ўқинг: Ўзбекистонда кетма-кет учинчи ҳафта пиёз нархи ошмоқда\nУлгуржи бозорларда таклиф ҳажми ортиб бориши сабабли, ёш картошка нархи тез пасайиш тенденциясига эгадир. Агар унинг нархи ўтган йиллардаги суръатда пасаяди, дея тахмин қилсак, жорий йилнинг апрель ойи охирига бориб, бу маҳсулот учун 5000-6500 сўм/кг оралиғидаги улгуржи нархни кутиш мумкин.\nШу билан бирга, Ўзбекистонда ўтган йилги (2021 йил ҳосили) картошканинг улгуржи нархлари айни пайтда 2021 йилнинг шу давридаги кўрсаткичларга тахминан мос келади. 2022 йилнинг 31 март ҳолатига кўра, ушбу маҳсулотнинг ўртача улгуржи нархи 1 кг учун 4000 сўмни ташкил этди – бу “ёш” картошкадан роппа-роса уч баробар арзон нархдир. Бироқ, «ёш» картошка ҳам, «эски» картошка ҳам бозорда бирдек харидоргир.


БМТ: Нигерия шимолида 75 минг нафар бола очлик ва ўлимга маҳкум Афиша\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари БМТ: Нигерия шимолида 75 минг нафар бола очлик ва ўлимга маҳкум 15:47, 16 ноябрь 2016\tНигериянинг шимоли-шарқида жойлашган Борно штатида яқин икки ой ичида 75 минг нафар бола очликдан ўлишга маҳкумлигини, БМТ ҳам уларга инсонпарварлик ёрдами кўрсатишга қурби етмаслигини тан олган, деб хабар берди “1news.az” нашри. БМТ инсонпарварлик дастури координатори Петер Лундбергнинг сўзларига қараганда, бу ҳуддуда яқин кунгача “Боко Ҳарам” экстремистик гуруҳи хўжайинчилик қилган. Ҳозирда ҳудудда 14 миллион одам инсонпарварлик ёрдамига муҳтож бўлиб кун кечирмоқда.\nЛундбергнинг таъкидлашича, террорчиларнинг қўлидан озод этилганларнинг 400 минг нафари вояга етмаган болалар ҳисобланади. Ҳукумат ва жиҳодчилар ўртасида етти йилдан бери давом этиб келаётган жанжал туфайли ўн минглаб одамлар ҳалок бўлган, икки миллионга яқин маҳаллий аҳоли қочоқларга айланган. 2014 йилнинг апрель ойида “Боко Ҳарам” жангарилари Чибокедаги мактабдан 250 нафар ўқувчи қизни ўғирлаган. Улар қизларнинг эвазига қўлга тушган жангариларни қўйиб юборишни талаб қилган. Айни дамда жангариларнинг қўлида 200 нафарга яқин қизлар тутқинликда сақланмоқда. Жорий йилнинг октябрь ойида “Боко Ҳарам” террорчилик гуруҳи Халқаро Қизил Хоч ва Швецария ҳукуматининг музокараларидан кейин 21 нафар қизни қўйиб юборишга рози бўлган.


Honda иккита тезлик рекордини ўрнатгани маълум қилинди\n17:52 / 03.11.2016\nЯпониянинг Honda компанияси ишлаб чиққан реактив самолёти ишбилармонлар авиацияси тоифасида иккита тезлик рекордини ўрнатди. Бу ҳақда, Япония компанияси матбуот хизмати хабар қилмоқда.\n2016 йил апрелида HondaJet АҚШнинг Нью Жерси штатидаги Тетерборо аэропортидан Флорида штати Форт-Лодерейл шаҳрига рекорд натижа - 2 соат 51 дақиқада етиб борган эди. Самолёт ҳавода қарши шамол тезлиги соатига 112 км бўлган ҳолда соатига 769 км тезликда парвоз қила олган.\nИюль ойида бизнес-жет Массачусетс штати Бостон шаҳридан Флориданинг Палм-Бич шаҳригача бўлган масофани 2 соат 58 дақиқада босиб ўтган ва бу сафар энг юқори тезлигини соатига 782 кмга етказган. «Хонда»да маълум қилишларича, бу мазкур тоифадаги авиация транспорти учун мутлақ рекорд кўрсаткичдир.\nСерияли HondaJet самолётини барпо этиш ишлари 2014 йилда якунланди. Енгил реактив самолёт Япония автомобилсозлик компаниясининг Америкадаги юз фоизлик шўъба корхонаси ҳисобланувчи Honda Aircraft Company томонидан ишлаб чиқилди.\nHondaJet самолётига иккита крейсерлик қуввати 3755 от кучига эга двигатель ўрнатилган. Парвозининг максимал баландлиги 13 кмдан ошувчи ҳаво лайнери 2266 километр масофагача учиб бора олади. Унинг бортига кўпи билан 6 нафар йўловчи кетиши мумкин. Бу самолётнинг биринчи нусхаси АҚШда сотилган бўлса, 2016 йил апрелидан Европа бозорига ҳам етказила бошланган. HondaJet нархи 4,5 млн доллар атрофида туради.\nАҚШ Япония реактив самолёт HondaJet


Жадидлар тил ва адабиёт ҳақида\nHome icon Бош саҳифа»Ўзбек адабиёти»Миллий уйғониш даври»Жадидлар тил ва адабиёт ҳақида\nМиллат тили ва адабиёти тараққиёти маьнавиятмизни белгилаб берувчи асосий омиллардан биридир. Ўтмишга, хусусан, XX аср бошларида алоҳида ижтимоий ходиса сифатида баҳоланган жадидичилик ҳаракати намояндалари ижодий фаолиятига назар ташлар эканмиз, бугунги кунда республикада маънавий соҳада олиб борилаётган изчил сиёсат билан ҳамоҳашликни кўрамиз. Бундан 100 йил муқаддам миллат, ватан, тил, адабиёт - ҳаёт ва мамот масаласи сифатида кун тартибига чиққан эди. Бинобарин, шуни таъкидлаи лозимки, бу борада фикр юритган жадидлар, хорижий тилларни ўрганишни инкор этмай, балки ўзлари ҳам 10 дан ортиқ тилларни билган, бу соҳада бир неча тилларни ўз ичига олган луғат китоблар тузгани ҳолда, милдий тил ва адабиёт ҳимоячилари сифатида унинг софлиги ва тараққиёти учун кураш олиб борганлар.\nБу жиҳатдан матбуотда, аййиқса, “Садои Фарғона” ва “Туркистон вилояти газети”да алоҳида эътибор берилган. Фарғона жадидларидан Ашурали Зоҳирийнинг “Она тили” номли мақоласи эътиборга лойиқ. У мақоласида миллатнинг обрўси униш адабиётининг тутган ўрни билан боғлиқ эканлиги, адабиёти паст савияда бўлган миллатнинг бошқа халқлар орасида эътибори бўлмаслигини таъкидлайди.\n“Пруссиядан мактуб” номли мақолада муаллиф тарихда “Шарқдан Ғарб, ўрганган” вақтлар ҳам бўлганлигини, шу туфайли Туркистон халқи, ўз тарихи ва тилига эътибор билан қарашлари кераклиги алоҳида таъкидлаб кўрсатилади.\nМаълумки, жадидлар ижтимоий воқеликка танқидий ёндошганлар. Жумладан А.Зоҳирий ўз мақоласида шундай дейди:\nБизнинг ҳам хоҳ уламо ва мударрисларимиз, хоҳ ёш унсурларими бўлсунлар, бу муқаддас она тилимизни тирилтирмоқлари анда турсин, балки йўқотмоқликка сабаб бўлурлар ва ҳам бўлиб турибдурлар. На учунки, уламоларимиздан бири бирор ерга хат ёки бировга берган нарсасини хотира дафтарига ёзса, она тилини қўйиб форс тилида ёзадурлар. Ёш ўсмирларимиз бўлсалар ўз ерликларидан бирини зиёфатга чоқуриб хат ёзсалар ҳам, усмонлича,, ёки тоторча ёзадурлар; шоядки, она тилга муҳаббат ва ислоҳи онлардин- бўлур эрди. Агар уламолар, мударрислар, Эрон адабиёти, тили таъсиринда вояга етгаи бўлсалар, ёш ўсмирларимиз бўлсалар тотор ва усмонли турк. адабиёти воситаси ила фикрларини очгон. Шунинг учун ҳам, ҳар икки синф ҳам ўзларининг нур олғон тарафларига қараб тортадурларда, она тилларига ҳақорат назари ила боқуб, кундан-кун эсдан чиқармоққа бошлайдурлар.\nОна тилининг бошқа тиллар билан аралашиб ўз жозибасини йўқотиб бораётганлигини Фарғона жадидларининг раҳнамоси Исҳоқхон Ибрат ҳам ўзининг “Тарихи маданият” номли рисоласида тақид остига олади. Жумладан, у қуйидагича фикр юритади:\nМаданият дедук. Бу нимадан иборатдур. Қайси ерларга ишоратдур, ани билмоқ зарур, то маданият ила ваҳшият ажралсун... Ота-онаси туркий, шаҳари туркий, тили форсий. Бугун бизнинг тилимиз русий, туркий, арабий ҳаммасидан ихтилот бўлган бир омихта тил бўлиб турубдур. Масалан, муассаса сўзларида “авижроқўм ” десак, ав-русий, ижро-арабий, қўм-арабий. Қани туркий? “Ўлкам буйруқлари” деганда эҳтимол тамом туркий бўлса, эмди кач-кам бўлур.\nБинобарин, бир неча тилларни билган жадидлар она тилимизни таркиб этиш билан бирга, хориж тилларини ўрганиш заруриятини таъкидлайдилар. Зеро, миллат тараққиётида она тилининг тиллар ичида етакчи, эътиборли ўринда туриши кераклигини, доимо боболаримиз буюк шарқ классиклари Мавлоно Лутфий ва Навоий асарларини ўқиб ўрганиш орқали унинг ҳаётбахш эканлигини таъминлаб борилиши кераклигини алоҳида таъкид этадилар.\nМазкурлар, жадид олимлари миллий тил ва адабиётнинг юксаклиги, софлиги учун куйинчаклик билан курашганликларини кўрсатади. Улар томонидан сурилган ғоялар ҳозирда долзарблиги маълум. Хулоса этиб шуни айтиш керакки, адабиётимиз ва тилимизни асраб-авайлаб, унинг тараққиётига ўз улушимизни қўшишимиз айни вақтдаги заруриятдир.\nКомила Абдулазиз қизи


Кошғарий ҳикматлари - Hidoyat.uz\nАсосий саҳифа Мақолалар Кошғарий ҳикматлари\nЧоп этилди Avgust 31, 2021 Кошғарий ҳикматлариda fikr bildirishni o'chirish\nА:j толун болса, ӭliгiн iмläмäс – тўлин ой қўл билан кўрсатилмайди. Чунки у ҳар кимга аниқ кўрина беради, деганда ой ана шу маънода қўлланган.\nБу мақол ҳар бир аниқ ва машҳур нарсага қўлланади.\n«Девону луғотит турк»дан\nAфғонистонлик журналистлар БМТга мактуб йўллашди\nХитойда болаларнинг онлайн ўйинларни ўйнаши қатъий чекланди\nАбу Қатода разияллоҳу анҳудан ривоят қилинади: “Набий соллаллоҳу алайҳи васаллам: “Аллоҳ азза ва жалла: “Мен сенинг умматингга беш вақт намозни фарз қилдим. Мен ўзимга ўзим, ким уларни муҳофаза қилиб ўз вақтида ўқиб келса, албатта, жаннатга киритаман, деб аҳд бердим. Ким уларни муҳофаза қилмаса(яъни ўз вақтида ўқимаса), Менинг ҳузуримда унга аҳд йўқдир, деди”, деб айтдилар”. Абу Довуд ривоят қилган.\nҚУЁШ ЁКИ ОЙ ТУТИЛГАНДА НИМА ҚИЛИНАДИ?\nБисмиллаҳир роҳманир роҳим. Динимизда Қуёш ёки ой тутилганда бу ҳодиса ибрат назари билан қараш лозимлиги таъкидланади ва бу ҳолатда нафл намоз ўқиш суннат ҳисобланади.\nҚуёш тутилганда жума намозини ўқиб берадиган имом бошчилигида жамоат бўлиб, азон ва такбирсиз нафл намоз ўқилади. Унда хоҳлаган сураларини махфий ўқийди, қироатни узун қилиш афзал. Намоздан кейин токи қуёш очилиб кетгунча дуо қилиб турилади. Агар масжидда имом ҳозир бўлмаса, одамлар ёлғиз-ёлғиз намоз ўқийдилар. Бу намозни уйда ўқилса ҳам ёки намоз ўқимасдан бир жойда йиғилиб фақат дуо қилиб турилса ҳам жоиз бўлади. Қуёш очилиб кетгандан кейин бу намоз ўқилмайди. Қуёшнинг тутилиши шом пайтига тўғри келса аввал шом намози ўқилади. Қуёш тутилиши жаноза намози билан бирга келиб қолса, аввал жаноза ўқилади. Қуёш тутилиши намоз ўқиш мумкин бўлмаган пайтга тўғри келса у пайт намоз ўқилмайди. (“Фатавои Ҳиндия” китоби).\nҚуёш тутилганда намоз ўқиш ҳақида Абу Бакра разияллоҳу анҳудан қуйидаги ҳадис ривоят қилинган:\nخسفت الشمس على عهد رسول الله صلى الله عليه و سلم فخرج يجر رداءه حتى انتهى إلى المسجد وثاب الناس إليه فصلى بهم ركعتين فانجلت الشمس فقال ( إن الشمس والقمر آيتان من آيات الله وإنهما لا يخسفان لموت أحد وإذا كان ذاك فصلوا وادعوا حتى يكشف ما بكم ) رواه الامام البخاري)\nяъни: “Пайғамбар алайҳиссалом даврларида Қуёш тутилди. У Зот ридо (уст кийим)ларини судраб (яъни, шошилиб) масжидга келдилар. Одамларни намозга чақириб, уларга икки ракатли намозда имомлик қилдилар. Шундан кейин қуёш очилиб кетди.\nПайғамбармиз саллаллоҳу алайҳи васаллам: “Қуёш ва ой Аллоҳ таолонинг оят мўжизаларидандир. Улар бирор кишининг ўлими сабаб тутилмайди. Агар улар тутилса, токи очилиб кетганча намоз ўқинглар ва дуо қилинглар”, – дедилар” (Имом Бухорий ривоятлари).\nОдамлар Пайғамбар алайҳиссаломнинг ўғиллари Иброҳим (ўнинчи ҳижрий йилда 18 ойлик бўлганда) вафот этгани учун Қуёш тутилди деганларида бу сўзни жавобан айтган эдилар.\nОй тутилганда ҳам худди юқоридаги каби намоз ўқиш мумкин. Фақат уни ҳамма ёлғиз ўзи ўқийди.\nБундан ташқари қаттиқ шамол турганда, ҳаддан зиёд кўп ёмғир ва қор ёққанда, оммавий касаллик тарқаганда, зилзилалар, душман хавфи бўлганда, худди мана шундай намоз (яъни, нажот сўраб) ўқиш жоиз. “Бадоиъус саноиъ” китобида уни ўз манзилларида ўқийдилар, дейилган (“Фатавои Ҳиндия” китоби). Валлоҳу аълам.


"Ювентус" суперюлдуз футболчи харид қилишни режалаштирмоқда\n2 октябрь, 2018, 17:25\nТуринликлар президенти Андреа Аньелли аввалроқ, клуб Криштиану Роналдудан кейин жамоага ёш суперюлдуз футболчини олиб келишини таъкидлаб ўтган эди. Бу “Ювентус” Мбаппе ёки Погбани нишонга олганини англатади.\nТуринликлар ҳар қандай ҳолатда 19 ёшли футболчини яқин вақт ичида харид қилишга уриниб кўради, аммо Мбаппенинг парижликлар билан тузган шартномаси 2022 йилда якунига етади. Мбаппе Роналдуга идеал ўринбосар бея баҳоланмоқда.\nШунингдек, Погбани қайтариш варианти ҳам йўқ эмас. Сўнгги вақтларда француз футболчисининг МЮ бош мураббийи Жозе Моуриньо билан муносабатлари яхши ва шу сабаб у жамоасини алмаштириши мумкин.


Ўқитувчининг асосий вазифалари\nМактаб Уставига амал қилади ва иш режасини бажаришга ўз вақтида бажаришга масъулдир.\nТегишли фан бўйича юқори ғоявий, илмий ва услубий даражада ўқувчилар таълимини олиб боради. Ўқувчиларнинг мустақил ва чуқур билимлар эгаллашига эришади. Уларда малака ва кўникмаларни шакллантиради, ўзлаштирилган билимларни ама-лиётга татбиқ этишга тайёрлайди.\nЎқувчиларнинг мустақил ишларини ташкил этади ва назорат қилади. Тегишли фан бўйича ўқув материалларини ривожлантиради, ўқув дастурининг бажарилишини таъминлайди, методик (услубий) ишларда иштирок этади.\nЎқув-тарбия жараёнини такомиллаштириш бўйича таклифлар киритади, энг самарали шакл ва услублар, янги педагогик технологияларни, таълим воситаларини татбиқ этади.\nТегишли фан бўйича ўқув хоналарини жиҳозлаш режасини ишлаб чиқади, ҳозирги замон жиҳозлари билан тўлдириб боради.\nЎқувчиларнинг маънавий-маърифий тарбиясини амалга оширади. Синфдан ташқари тарбиявий ишларни, факультатив машғулотларни олиб боради, фани бўйича ва бошқа тўгаракларга раҳбарлик қилади.\nЎқувчилар ўзлаштиришини таҳлил қилади, улар томонидан ўқув интизомига риоя қилинишини таъминлайди.\nДарс жараёнида тегишли фандан қониқарсиз баҳо олган ёки ўзлаштирмаган ўқувчи билан дарсдан кейин индивидуал иш олиб боради.\nЎқувчиларнинг шахсий хусусиятларини ўрганади, уларнинг ота-оналари билан олиб бориладиган ишларда қатнашади.\nШу билан бирга ўқитувчи:\nўқувчиларга юмшоқ кўнгилли, очиқ чехрали, ширин сўзли, ўз фарзандидан ҳам ҳурмат-иззатда бўлиш;\nмеҳр-мухаббат, қалб кўрини ўқувчиларга баб-бараввар бўлиб бериши, синфда дўстона муҳитни яратиш ва ўқувчиларнинг ўқув мотивларини ривожлантирувчи куч-рағбатлантириш методлари эканлигини англаши;\nўқувчиларнинг тақдири, бахти ва келажаги учун масъул эканлигини чуқур хис этиши, уларнинг нафсонияти ва қадрққимматини эъзозлаши;\nҳар қандай педагогик вазиятда ўқувчиларга қўполлик қилмаслик, хақорат қилиш ва бақириш, таҳдид ва қўрқитишдан ўзини тийиши зарур;\nўқувчиларни тушуна олиши, уларнинг ҳис-туйғуларини қадрлаши, ташвишлари, изтиробларини енгишга ёрдам бериши, ёшлик ва психологик ривожланишидаги ўзига хос хусусиятлари, қизиқишлари, эҳтиёжларини билиши;\nўқитувчининг юқори даражадаги мулоқот ва кийиниш маданияти, қаттиққўллиги, талабчанлиги, вазминлиги, камтарлиги, сезгирлиги, самимийлиги, зиёлилиги, одамшавандалиги, турмушга ва меҳнатга нисбатан меҳр-мухаббат, келажакка бўлган ишончи ва матонати ўқувчиларни мафтун этиши;\nўқувчиларни маънавий-ахлоқий тарбиялаш, баркамол шахс тимсолига айланиши, яъни ўқитувчи ўзининг ғоявий-сиёсий, маънавий-ахлоқий етуклиги, миллий ва умуминсоний қадриятларига ҳурмат ва она Ватанга садоқати, касбига ва ўқувчиларга бўлган меҳр-мухаббати билан шахсий намуна кўрсатиши керак.\nМустақиллик йилларида юртбошимиз раҳнамолигида таълим-тарбия сифати ва самарадорлигини замон талаблари даражасига кўтариш давлат сиёсатининг устувор йўналишларидан бирига айланди.\nБунинг учун давлат умуммиллий дастурлари доирасида барча шароитлар яратилди. Жумладан 2004-2009 йилларда 8501 та мактаблар янгидан қурилди, реконструкция қилинди, мукаммал таъмирланди. Улар замонавий ўқув мебеллари, компьютер синфлари ҳамда лаборатория асбоб-ускуналари билан жиҳозланди.\nЖорий йилда ҳам 45 та мактаб янги қурилди, 121 та мактаб реконструкция бўлди, 151 та мактаб капитал таъмирланди.\nПедагогларнинг ойлик маошлари ҳам йилдан йилга ошиб бормоқда. Яхши, фидойи ўқитувчиларнинг меҳнатларини рағбатлантириш учун “Директор жамғарма”лари фаолияти юритилмоқда.\nБугунги кунда илм-фан, техника ва ишлаб чиқариш соҳаларининг тез суръатларда жадаллик билан ривожланиши таълим тизими ходимларидан таълим-тарбия сифатини мазмун жиҳатидан янги босқичга кўтаришни талаб этиб, ҳар бир тизим ходими, айниқса ўқитувчилар зиммасига янада юксак масъулият ва вазифаларни юклайди.\nI. “ДАРС – МУҚАДДАС” тадбирини амалга ошириш:\n1. 1. Ўқитувчининг дарсга пухта тайёргарлиги таълимнинг муваффақиятли ва самарали бўлишининг гаровидир.\nДарс - бу синфда аниқ мақсадларни кўзлаб, белгиланган вақт оралиғида ўқитувчи раҳбарлигида ўқувчилор учун ўқув-тарбия жараёнининг ташкил этилишидир.\nШундай экан, ҳар бир ўқитувчи дарсга тайёрланмасдан туриб киришга виждони йўл қўймаслиги, тайёрланмасдан (дарс ишланмасисиз) кирган дарсига эса иш ҳақи олмаслигини билиши лозим.\nЎқитувчининг дарсга тайёргарлиги шартли равишда иккига бўлинади:\n1. Ўқитувчининг ўз фани юзасидан умумий тайёргарлиги;\nЎқитувчининг умумий тайёргарлиги мунтазам амалга ошадиган жараён бўлиб, ўқув йили бошланиши олдидан қуйидагиларни қамраб олади:\n- Давлат таълим стандарти, ўқув дастури, ўқув режа ҳамда уларга берилган тушунтириш хатларини ўрганиб чиқиш;\n- фанига оид янги илмий ва методик адабиётларнинг мазмуни билан танишиш;\n- тегишли кўргазма материалларини ўқув-жиҳозларини ўрганиш, уларни қўллай билиш;\n- илғор ўқитувчиларнинг иш тажрибаларини ўрганиш, таҳлил қилиш орқали билимини кенгайтириш кабилардир.\nДарсга тайёргарликнинг энг асосийси бу ўқитувчининг ҳар бир дарсга кундалик тайёргарлигидир.\nЎқитувчининг тақвим-мавзу режасининг намунавий шакли\nМавзуга ажратилган дарс соати\nДарс ўтиладиган сана (Дарс жадвали бўйича санаб ёзилади )\n2-босқич: ДТС ва ўқув дастуридан ўқитилаётган мавзу қандай тушунчалар (билим, кўникма ва малакалар) шакллантирилиши лозимлиги аниқлаштириб, шу асосда дарс мақсадларида белгилаб олинади.\n3-босқич: Мавзу асосида дарсда фойдаланиладиган техник воситалар, кўргазмали ва дидактик материаллар, адабиётлар ўрганиб чиқилади ҳамда дарс ишланмаси (конспекти) ёзилади.\n1. 2. Дарс ишланмаси (конспект)нинг таркибий қисмлари қуйидагилардан иборат:\nСана, синф (параллел синфлар учун битта мавзу бўйича алоҳида-алоҳида дарс ишланмаси (конспект)ни ёзиш шарт эмас, битта мавзуга битта дарс ишланмаси ёзилса кифоя. 5-а, б-синфларда деб кўрсатилади), фан номи ёзилади.\nДарс мақсади (дарсга қўйилган мақсад 45 дақиқа давомида бажариладиган (эришиладиган, аниқ ҳаётий (реал) ва дарс якунида баҳоланадиган (ўлчамли) бўлиши мақсадга мувофиқ):\nа) Таълимий мақсад – дарс жараёнида ўқувчиларда шакллантириладиган билим, кўникма ва малакалар асосида белгиланади;\nб) Тарбиявий мақсад – дарс жараёнида ўқувчиларда қайси ахлоқий сифатлар шакллантирилиши асосида белгиланади;\nс) Ривожлантирувчи мақсад – дарс натижасида ўқувчиларда қайси билимлар ва ахлоқий фазилатлар ривожлантирилиши асосида белгиланади.\nДарс тури: (қуйидагича бўлиши мумкин: янги тушунча, билимларни шакллантирувчи; ўқувчиларнинг билим кўникма ва малакаларини ривожлантирувчи; умумлаштирувчи; ўқувчилар эгаллаган билим, кўникма ва малакаларини таҳлил назорат қилувчи дарслар).\nДарсда фойдаланиладиган турли хил методлар (анъанавий, замонавий, интерфаол кабилар)дан энг яхшиси бу ўтилаётган мавзунинг ўқувчилар томонидан самарали ўзлаштирилишига ҳизмат қиладигани.\nДарсда фойдаланиладиган жиҳозлар (техник воситалар, кўргазмали ва дидактик материаллар).\nЎтилган мавзуни такрорлаш (мустаҳкамлаш);\nЯнги мавзуни тушунтириш;\nЯнги мавзуни мустаҳкамлаш;\nУйга вазифа бериш.\nДарс ишланмаси (конспект) ҳамма ўқитувчида бўлиши шарт. Лекин дарс ишланмаси қандай ҳажмда, неча варақдан иборат бўлиши ўқитувчининг махоратига боғлиқ. Бунда ҳамма ўқитувчи учун бир хил чегара, чекланиш ўрнатиб бўлмайди.\nАгар ўқитувчи дарс бераётган ўқувчиларнинг ўзлаштириш самарадорлиги юқори бўлса, ўқувчилари турли кўрик-танловларда юқори натижаларга эришган бўлса, ўқитувчининг дарс жараёнига мактаб маъмурияти ва ҳудудий халқ таълими бошқаруви идоралари ходимлари томонидан халақит беришларига йўл қўйилмайди.\nДарс ишланмаси (конспект) қўл ёзма ва компьютерда ёзилиши ҳам мумкин. Дарс ишланмасини компьютерда ёзишнинг энг муҳим ягона шарти, шу ўқитувчининг ўзи компьютерда ишлашни билиши лозим.\nДиректорнинг ўқув тарбиявий ишлари бўйича ўринбосари хар бир ўқитувчининг дарс ишланмасини кўриб, тасдиқлаш жараёнида ўқитувчилардан дарсга кириш учун қуйидаги энг минимум ҳужжатлар бўлишини назорат қилади:\n- дарс ишланмаси (конспект)\n- тақвим-мавзу режа\n- ўқув дастури\n1. 3. Ўқитувчиларни ўз устларида мустақил ишлашлари, ижодий изланишлари орқали таълим самарадорлигини оширишга ёрдам берадиган омиллардан бири бу мунтазам равишда ўқитувчиларнинг дарсларини таҳлил қилишдир.\nЎқитувчи дарсини кузатиш ва таҳлил қилиш, уларнинг педагогик маҳорати, иш тизими, ўқувчиларнинг ўзлаштириши, билим даражаси каби соҳавий ва касбий лаёқати юзасидан хулоса чиқариш ҳамда ўқитувчиларнинг ўзаро тажриба алмашиш имконини беради.\nДарс таҳлили кузатиш, ўрганиш шаклида олиб борилади.\nХалқ таълими муассасаларида фаолиятини методик таъминлаш ва ташкил этиш туман(шаҳар) бўлими мудирлари, ўринбосарлари, методистлари томонидан ҳафтасига камида 2 соат, таълим муассасалари директорлари, уларнинг ўринбосарлари томонидан 4 соат, фан методбирлашма раҳбари томонидан 2 соат, ўқитувчилари томонидан 1 соат ўқитувчилар дарслари кузатилиши ва таҳлил қилиниши талаб этилади.\nДарс кузатиш ва таҳлил қилиш орқали ўқувчиларнинг умумий тайёргарлиги, билим олишдаги фаолликлари, фанга бўлган қизиқишлари, ўқув материаллари ва жиҳозлар билан мустақил ишлай билишлари, ўқитувчига бўлган муносабатлари аниқланиб, дарс таҳлил қилинади. Бунда асосий мезонлар сифатида ўқитувчи томонидан дарс мақсадининг тўғри қўйилганлиги, ўқув дастури асосида дарс жараёнини тўғри режалаштириши, материалларни билиш даражаси, янги мавзуни тушунтириш жараёнида асосий ғояни ажратиб олиши, илмийлик, кўргазмалилик тамойилларига риоя қилиши, дарсда ҳамкорликка эриша олиши, билим ва кўникмаларни ўзлаштиришни назорат этиши, дарс мобайнида вақтдан унумли фойдаланиши ва педагогик муомала маданиятини эгаллаганлик даражаси каби жиҳатлар инобатга олинади.\nСифатли дарс ўқувчилар томонидан самарали ўзлаштирилган дарс.\nДарс бошлангандан кейин ҳеч кимнинг ушбу жараёнга ҳалақит беришига йўл қўйилмайди.\n1. Илмий таҳлил; 2. Психологик таҳлил; 3. Методик таҳлил; 4. Дидактик таҳлил; 5. Умумпедагогик таҳлил ва бошқа таҳлиллар (ёки буларнинг ҳаммасини қамраб оладиган комплекс таҳлил).\nЎқитувчиларнинг дарсларини тизимли таҳлил қилиш амалиётининг жорий этилиши ўқитувчиларга амалий-методик тавсиялар берган ҳолда дарсларни самарадорлигини ошишига ёрдам беради.\nТаълим муассасаларидаги фан методбирлашмаларининг асосий вазифаси ўзаро тажриба алмашиш асосида таълим ва тарбия жараёнини илғор педагогик технологиялар асосида самарали ташкил этилишини таъминлашдан иборат.\nФан методбирлашмалари таълим муассасаларида фан ойликлари, очиқ дарслар фестиваллари жараёнида ўтказиладиган барча турдаги очиқ дарсларни асосан ўрганилиши қийин ёки мураккаб бўлган мавзулар асосида ташкил этилишини таъминлайди.\nҲар бир фан йўналишидаги методбирлашмаларда “Мен ўзлаштирилиши қийин бўлган мавзулар бўйича дарсларни қандай ташкил этаман” мавзусидаги очиқ муҳокамалар ташкил этилади.\nII. Синфда таълим сифатларини оширишга таъсир қилувчи омиллардан бири сифатида “Тенгдошлар” тизими жорий этилади.\nМаънавий-марифий ишлар бўйича директор ўринбосарлари, синф раҳбарлари, фан ўқитувчилари бу тизимни жорий этишдан олдин ўқувчиларга “Тенгдошлар” сўзининг маъносини тушунтиради, айниқса “Тенг” сўзига эътибор қаратади.\nСинф ўқувчиларининг умумий билим савиясини ошириш учун билими ва ўзлаштириш қобилияти юқори бўлган ўқувчиларга мавзуларни ўзлаштиришда қийналадиган синфдошлари бириктирилади.\nБунда ўқувчиларнинг уй вазифаларини бажаришларида, мураккаб (тушунмаган) мавзуларни ўзлаштиришларида бир-бирларига кўмаклашишлари мақсадида яшаш манзиллари бир-бирига яқин бўлган ўқувчиларни бир-бирларига бириктириш ва синфда битта партага ўтқазиш мақсадга мувофиқдир.\nНатижада айрим фанларни ўзлаштиришга қийналадиган ўқувчининг фанга бўлган муносабати яхшиланишига, билимининг ошишига эришилади, синфдошлар ўртасида ўзаро ҳамкорлик ва бир-бирига ҳурматнинг ривожланишига олиб келади.\nҲар бир ўқувчининг шахсий хусусиятлари, қобилиятларини инобатга олган ҳолда уларга таълим-тарбия бериш жараёнини самарали ташкил этиш лозим. Жумладан, ўқувчиларда мактаб ёшидан бошлаб ўз-ўзини бошқариш кўникмаларини шакллантириш орқали синфда ижобий муҳитни яратиш учун “Тартиб посбони” тизими жорий этилади.\nМаънавий-марифий ишлар бўйича директор ўринбосари, синф раҳбари синфдаги шўх, жисмонан бақувват, дарс жараёнига халақит берадиган, етакчи(лидер)лик қобилияти юқори бўлган ўқувчи билан таъсирчан тушунтириш ишларини олиб бориб, улар “Тартиб посбони” этиб тайинланади.\nБунда ўқитувчи ўқитишнинг интерфаол усулларидан фойдаланган ҳолда ўқувчиларни биргаликда билим олишга йўналтиради ҳамда “Тартиб посбони” вазифасига тайинланган ўқувчиларнинг масъулиятлари юқори эканлигини таъкидлаб, мактаб маъмурияти, синф раҳбарлари ва ўқитувчилар уларга катта ишонч билдирганлигини тушунтириб руҳлантиради.\nЭнг муҳими бу тавсиялар ҳисоботбозлик учун эмас, ўқув жараёнини тўғри ташкил этиш учун, таълим сифатини ошириш учун ишлаб чиқилган. Педагогик жамоалар ижодий ёндашган ҳолда бу тавсиялар асосида оддий ва таъсирчан методларни ишлаб чиқишлари мумкин.\nҲар бир ўқитувчи унинг энг биринчи асосий вазифаси сифатли дарс ўтиш, яхши тарбия бериш эканлигини, дарснинг муқаддаслигини масъулият билан англаши лозим.\nУмумтаълим мактабларида ўқув-тарбия жараёнини самарали ташкил этиш\nбўйича тавсиялар билан танишдим _______ _____________________________фани


Сурхондарёда вояга етмаган болалар «Камаз»да юк ташиб юргани аниқланган\n19:52 / 09.07.2021\nСурхондарё вилояти Қизириқ туманида вояга етмаган болалар «Камаз» юк машинасини бошқариб кетаётганда ЙПХ ходимлари томонидан тўхтатилган. Бу ҳақда вилоят ИИБ ЙҲХБ хабар бермоқда.\nМаълум қилинишича, жорий йил 8 июль куни давлат аҳамиятига эга бўлган 4Р-103 автомобиль йўлининг Қизириқ туманидан ўтган 17-километрида туман ИИБ ЙҲХБ ходимлари томонидан «Камаз» юк машинаси тўхтатилган. Маълум бўлишича, «Камаз»ни вояга етмаган болалар бошқариб кетаётган бўлган.\nҚайд этилишича, болаларнинг бири 13 ёшда, иккинчиси 16 ёшда бўлиб, улар Шеробод туманидаги мактаблардан бирининг ўқувчилари экани аниқланган. Суриштирув давомида болалар «Камаз»ни отасининг рухсати билан бошқарганини маълум қилган. Улар «Камаз»га ортилган ғиштни Қизириққа олиб келиб тўкиб, орқага қайтаётганини билдирган.\nТаъкидланишича, «Камаз» жарима майдончасига жойлаштирилган. Вояга етмаган болаларга юк машинаси бошқарувини топширган шахсларга Маъмурий жавобгарлик тўғрисидаги кодекснинг 135-моддаси 1,2-қисмлари билан чора кўрилган.


Уй доимо иссиқ бўлиши учун қандай иситгич харид қилиш керак?Haqida.net\nHome Dunyo Уй доимо иссиқ бўлиши учун қандай иситгич харид қилиш керак?\nПлюслари. Конвекторлар ҳам шовқинсиз. Улар у қадар қаттиқ қизимайди, бинобарин, ёш болалар учун зарарсиз. Бундай аппаратлардан дала-ҳовлиларни истатишда кўпроқ фойдаланилади: уларни ягона иситиш тармоғига осонгина улаш мумкин.\nПлюслари. Бундай қурилмалар шовқинсиз ишлади ва нафақат хоналар, шунингдек, ҳовли, ҳарракли айвон ва бошқа очиқ майдонларни иситишда ҳам қўл келади. Бундан ташқари, инфрақизил иситгичлар энг иқтисодлиси ҳисобланади. Айниқса, газда ишлайдиганлари (газ баллони эмас, магистрал газ қувурига уланганлари).\nКўп энергия сарфламасдан, маълум бир жой, атлайлик, иш жойи, ванна, гараж ёки суҳбатлашиш учун ҳарракли жойни иситишни истасангиз инфрақизил иситгич олинг. Энг яхшиси газ баллончалиси бўлади.


МУЛКДОР ЎЗИГА ЎЗИ БАДАЛ МИҚДОРИНИ БЕЛГИЛАШИ МУМКИНМИ?\nКўп квартирали уйдаги яшашга мўлжалланмаган жой мулкдори бу жойдан баҳолаш фирмаси офиси учун фойдаланмоқда. Бошқа мулкдорлардан фарқли равишда ширкат у билан яхши қўшничилик муносабатларини ўрнатишга ва шартнома тузишга муваффақ бўлмаяпти. Тадбиркор уйларимизга келадиган йўлларда ноқулайлик туғдирмоқда – фирма мижозлари унинг офисига автомобилларда келишади. Натижада йўл ҳамиша тирбанд, қопламаси, йўлаклар эса ўнқир-чўнқир бўлиб қолмоқда. Кўп қаватли турар жойда бизнес тузилмаси борлиги уйга туташ ҳудуд ҳолатига ёмон таъсир этмоқда. Сигарета қолдиқлари, қоғоз ва шунга ўхшаш нарсаларни ташлаб кетишади. Бу ҳол одамларимизга ёқинқирамаяпти. Фирма уйнинг ички муҳандислик коммуникацияларидан жадал фойдаланмоқда. Айни бир вақтда яшашга мўлжалланмаган жойларнинг бошқа эгаларидан фарқли равишда бу тадбиркор ширкатга ҳеч қанақа ёрдам кўрсатмаяпти.\nУмумий йиғилиш қарори билан ширкатимизга қарашли уйлардаги яшашга мўлжалланмаган жойларнинг бошқа мулкдорлари сингари унга ҳам умумий мол-мулкни сақлаш учун ҳар квадрат метр саҳнга 450 сўм миқдорида мажбурий бадал белгиладик. Шартномага оширилган тариф асослантирилган сметани ҳам қўшиб бердик. Бироқ тадбиркор уни имзолашни хоҳламади ва ХУМШ аъзолари сингари ўзи учун ҳар квадрат метрга 300 сўм миқдорида бадал белгилаган ҳолда шартноманинг ўз вариантини тақдим этди. Биз буни имзоламадик. У ширкат устидан истеъмолчиларнинг ҳуқуқларини ҳимоя қилиш жамиятига шикоят ёзди. Шикоятда «Хусусий уй-жой мулкдорларининг ширкатлари тўғрисида»ги Қонунда мажбурий бадаллар тўлашда турар жой мулкдорлари билан яшашга мўлжалланмаган жой мулкдорлари тенглаштирилган деб кўрсатибди. Жамият ходимлари шикоятни ўрганиб чиқиб, бизнинг бадал оширилганлиги хусусидаги асосимизни ўринли деб топди. Тадбиркорга бадални кўпроқ тўлаши лозим эканлигини, негаки у ХУМШ аъзоларига нисбатан уйдаги умумий мол-мулкдан жадалроқ фойдаланаётганлигини тушунтириб беришибди. Аммо мулкдор ўзиникини маъқул деб туриб олди. Ширкат билан шартнома тузмаяпти, бадалларни эса ХУМШ аъзолари билан тенг миқдорда тўламоқда. Бошқа уйлардаги яшашга мўлжалланмаган жой эгалари ҳам унга қараб, нега биз кўпроқ бадал тўлаяпмиз-у у камроқ тўлаяпти деб нолишга тушишди.\nТадбиркорни бу масалани муҳокама этиб, ҳар иккала тарафни ҳам қаноатлантирадиган ягона фикрга келиш мақсадида ширкат бошқаруви мажлисига икки марта таклиф этдик. Аммо у келишни лозим топмади. Бу муаммони ХУМШ тўғрисидаги қонун ҳужжатларига мувофиқ қай йўсинда ҳал этиш мумкин?\nФ.Бердникова, «Санжар-техсервис» ХУМШ ижрочи директори.\n– «Хусусий уй-жой мулкдорларининг ширкатлари тўғрисида»ги Қонуннинг (12.04.2006 йилдаги ЎРҚ-32-сон; бундан буён матнда Қонун деб юритилади) 6-моддасида назарда тутилишича, ширкатнинг кўп квартирали уйдаги яшаш учун мўлжалланмаган жой мулкдорлари билан муносабатлари улар ўртасида мажбурий тартибда тузиладиган шартнома билан тартибга солинади. Мулкдор бундан бўйин товлаган тақдирда, ширкат шартнома тузишга мажбурлаш тўғрисидаги талаб билан судга мурожаат этишга ҳақли.\nЯшашга мўлжалланмаган жой мулкдори шартнома тузишдан бўйин товлаш билан, у ҳатто ўзига ўзи белгилаб олган бадалларни тўлаб турган бўлса ҳам, қонун ҳужжатларини бузмоқда. Бугунги кунда ХУМШлар амалиётида яшашга мўлжалланмаган жой эгалари умумий мол-мулкни сақлаш учун шартнома тузишни истамаётган ҳолларда ширкат бунга суд тартибида эришаётганлиги билан боғлиқ мисоллар оз эмас.\nУйдаги жой мулкдорларининг ҳаммасига умумий мол-мулк улушли мулк асосида тегишлидир. Улар бу мол-мулкни сақлашнинг умумий харажатларини биргаликда зиммага олишлари шарт. Аммо яшашга мўлжалланмаган жой эгалари ширкат аъзоси эмас (Қонуннинг 3-моддаси). Бадаллар тўлаш борасидаги ихтилоф ва қарама-қаршиликларнинг асосий сабаби ҳам шу. Қонунда мажбурий бадалларни тўлашда ХУМШ аъзоси бўлмаган – яшашга мўлжалланмаган жой мулкдорлари ширкат аъзоларига тенглаштириб қўйилган. Айни бир вақтда яшашга мўлжалланмаган жой эгалари билан ХУМШ ўз муносабатларини шартнома асосида йўлга қўйиши шарт. Демак, улар келишиб олишлари ва муносабатларни иккала тарафни ҳам қаноатлантирадиган тарзда йўлга қўйишлари керак.\nБир тарафдан олганда, ХУМШ аъзоларида бўлгани каби яшашга мўлжалланмаган жой эгаларининг зиммасида ҳам умумий мол-мулкни сақлаш мажбурияти бор (Қонуннинг 30-моддаси). Бошқа тарафдан қараладиган бўлса, улар мажбурий бадаллар миқдори ҳақидаги қарорни қабул қилишдан маҳрум, негаки бу ширкат умумий йиғилишининг ваколатларига киради (Қонуннинг 19-моддаси). ХУМШ барча аъзолари тасдиқланган миқдордаги бадални тўлашга мажбур (Қонуннинг 22-моддаси). Миқдори жуда катта дея ким ҳам бадал миқдорини ўзича камайтиришга журъат этарди дейсиз?! Одатда уйдаги квартира эгалари бу бадалларни индамайгина тўлайдилар ёки қонун ҳужжатларини бузган ҳолда тўламайдилар, қарзлари эса кўпайиб бораверади. Оқибат натижада эртами-кечми қарзни белгиланган тарифлар асосида узишга мажбур бўладилар.\nЯшашга мўлжалланмаган жой мулкдорларининг баъзилари ҳамонки, бадал миқдорини тасдиқлаш ҳақидаги қарорни қабул қилмаган эканмиз, уни тан олмаслигимиз ва тўлашдан бўйин товлашимиз мумкин деб ҳисоблайдилар. Муайян ҳолларда яшашга мўлжалланмаган жой мулкдорлари учун мажбурий бадалларнинг миқдори оширилганлиги асосли бўлади.\nҚонуннинг 30-моддасида белгилаб қўйилишича, мажбурий бадаллар билан қопланадиган умумий харажатлар ширкат аъзоларининг умумий мол-мулкни, ширкатнинг ер участкасини ва мол-мулкини сақлаш билан боғлиқ харажатларидир. Агар яшашга мўлжалланмаган жой эгасининг фаолияти умумий мол-мулкка (совуқ ва иссиқ сув таъминоти, электр таъминоти тизимларига, уйнинг сирт тарафи ва шу сингариларга), уйга туташ ҳудудга зўр келаётган бўлса, демак бу нарса бадал миқдорида ўз аксини топиши, бинобарин бу миқдор кўпайтирилиши лозим. Ширкат аъзолари ширкат аъзоси бўлмаган юридик шахс фаолияти туфайли бўлаётган харажатларни ўз зиммасига олмаслиги керак-да. Ширкат ана шу қўшимча харажатларни асослаб, тадбиркорга тақдим этиши лозим. Борди-ю, тадбиркор бунга рози бўлмаса ва шартнома тузишни истамаса, судга мурожаат қилмоқ керак.\nБу вазият Хусусий уй-жой мулкдорларининг ширкати намунавий устави (Вазирлар Маҳкамасининг 30.05.2006 йилдаги 100-сон қарорига 1-илова) 5.1-банди билан тартибга солинади. Унда айтилишича, яшашга мўлжалланмаган жойлардан белгиланган мақсадда фойдаланиш ширкатнинг умумий мол-мулкнинг техник ва санитария ҳолатини лозим даражада сақлашга ҳамда таъмирлашни таъминлашга қаратилган харажатларини ошириб юбораётган ва (ёки) турар жойлардан фойдаланишда ноқулайлик келтириб чиқараётган бўлса, ширкат яшашга мўлжалланмаган жой мулкдорига ширкат аъзолари умумий йиғилишининг қарори асосида пул ёки бошқа моддий ифодада тегишли компенсация тўлаш юзасидан асослантирилган талаблар қўйишга ҳақлидир.


Дардинг олай, болажон!\nҚозоғистон Республикасининг собиқ Таълим ва фан вазири Е. Сағадиев республикамизда сўнгги уч йилда 24та болалар уйи қисқартирилиб, 122таси қолганини, уларда 7 минг бола тарбияланаётганини айтди.\nТарихдан маълумки, Улуғ Ватан уруши йилларида болалар уйлари ёпилганлиги учун душман босиб олган шаҳарлардан болалар Ўрта Осиёга юборилган. Ана шу йилларда одамлар бир парча нонга зор бўлганлигини, ночор ва муҳтожликдан қаттиқ азоб чекканлигини, яшаш учун, тирик қолиш учун бор бисотини сотганини ёши улуғ кишилар жуда яхши эслашади. Аммо ўша даврда ҳам болажон онахону опа-сингилларимиз ўз гўдагини паноҳида сақлаб, уни овунтирган, уйидаги бешигини сотмаган. Чунки, боласининг боласига ҳам ушбу бешик буюришини, уни ҳам ана шу бешикда чексиз орзу-истаклар билан вояга етказишни ният қилишган.\nБу ўлмас қадрият ҳозир ҳам бор, бироқ нега етимлар сони озаймаяпти? Улар болалар уйларига қандай тушишяпти? Улар етимхоналарда қандай яшашяпти?\nСиз онам эмасми – кўзларда савол.\nСиз онам эмасми – сўзларда савол.\nОнанг бўлгим келар, шу дам, болажон,\nДардинг олгим келар, шу дам, болажон.\nБолалар уйларига ҳозирги кунда бахтсиз ҳодисалар, касалликлар туфайли бевақт оламдан ўтаётган одамларнинг ўғил-қизлари тушяпти. Сўнгги йилларда саратон касаллиги кўпайиб кетди. Илгари унга чалинганлар саноқли эди. Қандли диабет, юрак хуружи ҳам одамларнинг ҳаётдан эрта кўз юмишига сабаб бўляпти.\nЖаҳон оммавий ахборот воситалари кейинги ўн йилда дунёда содир этилаётган ҳарбий тўқнашувлар натижасида 2 млн.дан зиёд вояга етмаган бола қурбон бўлганини, 10 млн.дан зиёд мурғаклар эса турли даражада тан жароҳати олганини таъкидламоқдалар.\nЭнг ачинарлиси, ана шундай урушларда энг кўп азият чекканлар инсоният келажаги бўлмиш болалар ва аёллардир. Бу ҳам етимлар сонининг ортишига сабаб бўлди.\nЭлбоши VIII Фуқаролик форумида Қозоғистондаги етимлик масаласини кўтарди. «Қозоғистонда болалар уйлари бўлмаслиги керак», деди.\nТаълим ва фан вазири Е. Сағадиев республикамиздаги болалар уйларида тарбияланаётган 7 минг ўғил-қиз вояга етгач, етим болалар сони икки баравар қисқаришини айтди.\nДарҳақиқат, ҳамма даврда ҳам етимлик инсон тақдиридаги энг оғир мусибат ҳисобланган. Ҳар бир етимнинг ўз тарихи, ўз тақдири бор. Баъзан моддий мулкимизни ҳимоя қилиш учун бор-будимизни аямаймизу, гап инсон муҳофазаси ҳақида кетганида "бошини қумга тиқиб олган туяқуш"га ўхшаб қоляпмиз.\nЎнлаб болалар уйларида минглаб ногирон кичкинтойлар яшаяпти. Улар орасида жисмоний камчилиги бор болалардан ташқари, руҳий хасталар ҳам бор. Бунга сабаб – ота-оналарнинг ароқхўрлиги, гиёҳвандлиги. Бу болалар бир умр етимхоналарда тарбияланишади.\nОта-онаси йўқ етимлар бу ерда кўп эмас. Ҳар бир боланинг ё отаси, ё онаси бор. Уларнинг кўпчилиги никоҳсиз туғилган, туғуруқхоналарга ташлаб кетилганлар. Ичкиликка берилиб, ота-оналик ҳуқуқидан айрилганларнинг фарзандлари ҳам бор. Олий ўқув юртига кириш осон бўлсин, деб, фарзандини болалар уйига бир-икки йилга юбораётганлар ҳам йўқ эмас. Чақалоғини кўчага ташлаб кетаётган аёллар ҳам учрайди. Уларни бир неча тоифага ажратиш мумкин. Биринчиси – алданган қизлар, йигитлар «қўғирчоқ» қилиб ўйнаб, ташлаб кетганлар, иккинчиси – фарзандига меҳр беришдан кўра, ёшликда давру-даврон суриб қолишни афзал кўрадиган, ҳою-ҳавасга берилганлар, учинчиси – енгилтак аёллар бўлиб, улар ҳатто фарзандининг отаси кимлигини айтиб бера олмайди.\nУларнинг ҳар бири фарзандини ташлаб кетаётганида тилхат ёзиб қолдиради. Унда ташлаб кетишининг сабаби ҳам кўрсатилади. Алданган талаба қизлар бола билан ўқишни давом эттира олмаслигини важ қилишса, бошқалари моддий қийинчиликлар, уй-жой, иш йўқлигини айтишади. Учинчи тоифадаги аёллар эса фарзанд ҳаётини мураккаблаштириб юборишини рўкач қилишади.\nТуғуруқхоналарда фарзандидан воз кечган онага монелик қилинмайди. Аёлнинг бу иши сир сақланади. Бу қонунда кўзда тутилган. Афсуски, баъзи ёш оналар давлатимизнинг инсонпарварликни кўзлаб чиқарилган қонунини билмагани учун жиноятга қўл уришяпти. Эндигина дунёга келган фарзандининг қотилига айланишмоқда.\nХалқимиз қизларни тарбиялашга катта эътибор қаратади, уларни иффатли, диёнатли ва шарм-ҳаёли, юксак ахлоқли ва покиза бўлиб вояга етказишни олий мақсад деб билади. Шунинг учун қизнинг зийнати калта-култа кийимда, пардоз бўёқларида, қимматбаҳо телефонлару ижтимоий тармоқлардаги суратлар сонида эмас, балки қалбининг поклигида, самимийлигида, иффату ҳаёсида эканини унутмаслик керак. Ўз қадрини билган қизни ҳеч ким “қўғирчоқ” қила олмайди.\n1 Мамир қишлоғидаги Болалар уйида тарбияланаётган Элдорнинг бу ерга келиб қолиш сабабини сўрадим.\n– Ойим боксга қатнашарди, дадам йўғида уриб, қовурғаларимни синдириб ташлади. Касалхонада бир йил даволаниб чиққанимдан кейин шу ерга олиб келишди.\n– Қиш кунларидан бирида ленгерликлар қўшниларининг устидан шикоят қилиб келишди, – дейди туман ИИБнинг оналар ва болалар ҳуқуқини ҳимоя қилиш бўлими раҳбари Г. Диханбаева. – У аёлнинг эри ишлашга Россияга кетган экан. Ўзи боғча ёшидаги икки қизини қаровсиз ташлаб, куни бўйи вақтичоғлик қилиб юрар экан. Масалани махсус комиссия кўриб чиқиб, 5 ва 6 ёшли қизларни болалар уйига жўнатишга қарор қилди. Қизларни олиб келиш учун борган балоғатга етмаган болалар инспекцияси ходимларининг сочлари тикка бўлди. Қизлар юпун кийинган, уй совуқ эди. Онаси қизларининг кийимларини ювиб қўйганини, бошқаси йўқлигини айтди. Ичкиликка берилиб, қизларига иссиқ кийим ҳам сотиб олмаган экан-да, деб ўйладик биз. Қўшниларидан болалар кийимини сўраб олдик. Кетаётганимизда қизларнинг кичиги қўлига кучукчасини олди.\n– Қизим, биз сайр қилишга кетаётганимиз йўқ, бу ерга бошқа қайтиб келмаймиз, сизлар энди болалар уйида яшайсизлар, – дедим мен.\n– Йўқ, опа, болалар уйига кетаётганимизни биламан. Лекин кучукчамни ташлаб кетмайман. Ойим уйдаги ҳамма нарсани сотиб юборди, ҳатто, бизни кийимларимизни ҳам ароққа алмаштириб келди. Буни ҳам сотиб юборади, – деди у.\nИнспекторларнинг кўзига ёш қалқди.\nҚозоғистонда етим болалар сонини қисқартириш мақсадида «Етимларсиз Қозоғистон» давлат дастури жорий этилиб, бир неча йилдан бери фаол амалга оширилмоқда. Дастур сайтида етим бола асраб олиш қийинлиги, баъзи болалар уйлари раҳбарлари уларни оилаларга беришга тиш-тирноғи билан қаршилик қилаётгани ёзилган. «Хайрия» ижтимоий жамғармаси волонтёри Ю. Юрин бир неча болалар уйига бориб, бунга амин бўлган.\n– Вилоят газетасида «Оилада яшашни истайман», номли мақола чиқиб, унда етим болаларнинг фотосурати чиққан эди, – дейди у. – Бир оила ҳужжатларни тўғирлаб, олишга борса, директор «бу бола оққон касаллиги билан оғрийди, олиш мумкин эмас, умуман, бизнинг болалар уйимизда соғлом бола йўқ», деб қайтариб юборибди. Мутасадди ташкилотлар ёрдамида болани олишди. Тиббий кўрикдан ўтказишган эди, соппа-соғ бўлиб чиқди.\n– Сизнингча, нима сабабдан бундай қилишди?\n– Гап молиялаштиришда, – деди у. – Болалар уйларига йилига 12 миллиард тенге ажратилади. Бола сони камайса, маблағ ҳам камаяди. Бу пулни қўлдан чиқармаслик учун улар биз каби жамоатчилар билан очиқдан-очиқ курашишга тайёр.\nУшбу масала юзасидан «Улағатты жануя» ижтимоий жамғармаси президенти М. Гуринанинг фикри билан қизиқдик.\n– Юрий ҳақ, – деди у. – Болалар уйидаги ҳар бир болага давлат ой сайин 300 минг тенге ажратади. Бундан ташқари, ҳомийлар ҳам пулини аяшмайди. Шунинг учун болалар уйининг кўпайишидан манфаатдор одамлар ҳам йўқ эмас.\n– Болаларни оилаларга беришга қаршиликлар ҳам бўлаётган экан...\n– Бу гап ҳам рост. Болалар уйида бундай ҳоллар кўп учраяпти. Муассаса раҳбарлари ҳар бир болага бир неча касалликларни ўйлаб топишяпти. Бир боланинг «тутқаноғи» бўлса, иккинчиси «ОИТС»га чалинган. Болалар оилаларга берилиб, тиббий кўрикдан ўтказилгач, соппа-соғ экани аниқланяпти.\nТаъкидлаш жоизки, оилаларга бериш учун болаларнинг розилиги керак. Муассаса раҳбарлари «оилаларга боришга рози бўлманглар. сизларни у ерда ҳар куни калтаклашади, эртадан кечгача ишлатишади», деб болаларнинг қулоғига қуйиб қўйишганини ҳам аниқладик.\n– Бунинг олдини олиш мумкинми?\n– Муаммони ОАВда кўтариш мумкин, холос. Қонун доирасида ҳеч нарса қила олмаймиз. «Уйга йўл» дастурини ишлаб чиқдик. 7 йил давомида 400 болани оилаларга қайтардик. Кейин маблағ топилмай, лойиҳа тўхтатилди.\n– Мен вилоятдаги барча болалар уйларига бориб, бепул сайт очиб беришимни айтдим, – дейди «Сайрам – Угом» жамоат бирлашмаси раиси А. Абдешов. – Ҳеч бири кўнмади. Кейин билсам, уларнинг раҳбарлари болаларнинг муассасада қолганидан манфаатдор экан.\nШоирнинг қуйидаги сатрлари қалбларни яна тирнайди:\nКечир, янгиладим ярангни, қўзим,\nБошқа кутма онангни, қўзим,\nОнанг бўлгим келар, йиғлама, гўдак!\nДардинг олгим келар, йиғлама, гўдак.\nБаҳорой ДЎСМАТОВА, 2019-05-21, 11:48 87


Самарқанд вилояти собиқ ҳокимининг Юнусободдаги уйи давлат фойдасига ўтказилди – mulkdor.com\nСамарқанд вилояти собиқ ҳокимининг Юнусободдаги уйи давлат фойдасига ўтказилди\nMay 2 2019, 07:05 ЖиноятИнсон ҳуқуқлариИқтисодКоррупцияМулкдорМулкдорларСиёсатЎзбекистонЭълонларЯнгиликлар\n“Jahon.uz” ишончли ўз манбалари орқали қўлга киритган маълумотларга кўра, Самарқанд вилоятининг собиқ, ҳозирги Каттақўрғон туманининг амалдаги ҳокими Аъзамхон Баҳромов 2009 йил 20 январь кунидаги суднинг ҳукмига кўра, Ўзбекистон Республикаси Жиноят кодексининг 23 та моддаси тартибида (Ҳоким қандай моддалар тартибида айблангани бизга маълум) айбдор деб топилиб, мансабдорлик ва моддий жавобгарлик лавозимларида ишлаш ҳуқуқидан 3 йилга маҳрум қилинган.\nШунингдек, унга энг кай ойлик иш ҳақининг 600 баравари миқдорида, 12 млн. 519 минг сўм жарима жазоси ва 15 йил озодликдан маҳрум қилиш жазоси Тошкент вилояти жиноий ишлар бўйича суди томонидан тайинланган.\nЎзбекистон Республикаси Олий суди жиноят ишлари бўйича судлов ҳайъатининг 2018 йил 17 июлдаги ажрими билан суд қарорларининг Аъзамхон Баҳромовга оид қисми ўзгартирилиб, тайинланган жазо 8 йил 10 ойга келтирилиб, суд қарорларининг қолган қисми ўзгаришсиз қолдирилган.\nЛекин, яқинда бўлиб ўтган Кассация шикоятида Тошкент шаҳар Юнусобод тумани 4-квартал 67-уйдаги хонадонлардан бири (қайси хонадон эканлиги таҳририятга маълум) судланган ҳокимга тегишли бўлмагани боис қонуний эгасига қайтарилиши сўралган.\nДастлабки тергов органи томонидан 2009 йил 28 июнь куни бу хонадон хатланган бўлиб, собиқ Самарқанд вилояти ҳокимининг жиноят оқибатида топилган даромадларига бошқа мулклари қатори бу хонадонни ҳам сотиб қариндошлари номига ўтказгани аниқланган.\n“Jahon.uz” нинг аниқлашича, Кассация инстанция судлов ҳайъати, Тошкент вилоят судининг 2009 йил 20 январдаги ҳукмини ўзгартиришга асос йўқ деб ҳисоблади ҳамда ҳукмдаги хонадонни зарарни қоплашга қаратиш қисми ўзгартиришсиз қолдирилди.\nЭр ўз рафиқасини фҳдё биноси олдида ўлдирди\nФарғона вилоятининг Данғара туманида қотиллик содир бўлди. Бу ҳақда Бош прокуратура матбуот хизмати маълум қилмоқда. Фото:prokuratura.uz Маълум бўлишича, 2018 йил 5 сентябрь ...\nЖиноятSeptember 10 2018, 12:09


АПЛ жамоаларидан эрта ҳайдалган 11 мураббий\n13 январь, 2017, 23:21\nУельснинг "Суонси" жамоаси бу мавсум мухлисларини бироз "ранжитиб" қўймоқда. Мавсум энди ярмига келганида "оққушлар" раҳбарияти мавсумдаги иккинчи мураббийга ҳам чиқиш эшикларини кўрсатиб қўйди. Қизиғи эса жамоага Гвидолиннинг ўрнига таклиф этилган Боб Брэдли ҳам қониқарсиз натижалар сабаб 12 ўйиндан кейиноқ клуб бошқарувидан кетди. Қуйидаги мақоламиз орқали худди ақшлик мураббий сингари жуда тез ишдан олинган АПЛ мураббийлари билан танишишингиз мумкин бўлади.\nАПЛдаги ўйинлари сони: 13(24 апрель 2012 - 30 июнь 2012)\nМик Маккарти "Вулверхэмптон" бошқарувидан олингач, унинг ўрнини Терри Конор эгаллади. Ирландиялик мутахассиснинг ўнг қўли бўлган Конор "бўрилар"ни мавсум якунига қадар бошқаришга рози бўлади. Бироқ англиялик мураббийнинг ишлари Маккартиникиданда ортга кетиб, 13 та ўйиннинг бирортаси "Вулверхэмптон"нинг ғалабаси билан якунланмайди.\nАПЛдаги ўйинлари сони: 13(1 декабр 2013 йил - 14 февраль 2014 йил)\nАлекс Фергюсоннинг ёрдамчиларидан бири бўлган Меленстен бир вақтлар Одил Ахмедовга мураббийлик қилганини кўпчилик эсласа керак. "Анжи"дан сўнг голландиялик мутахассис Лондоннинг "Фулхэм" клубини бошқаради. Мартин Йолнинг ўрнига келган Рене Меленстен жамоаси дастлабки 7 ўйинда ғалаба қозонган бўлсада, жамоанинг кейинги ишлари ортга "кетган" эди.\nАПЛда ўтказган ўйинлари сони: 12(18 июн 2000 - 6 ноябр 2000)\nХатчингс Пол Жуелльнинг ассистенти эди. Илк мавсум бу икковлон "Бредфорд"ни АПЛда олиб қолишга муваффақ бўлган эди. Кейинги мавсум эса Жуелль жамоани тарк этди ва раҳбарият Хатчингсга ишонч билдирди. Ушбу ишонч қанчалик ўзини оқлаганини Хатчингснинг 12 та ўйиндан сўнг истеъфога чиқарилгани кўрсатиб турибди.\nАПЛдаги ўйинлари сони: 12(14 май 2007 - 5 ноябр 2007)\nЯна Жуелль - Хатчингс дуети. Фақат бу сафар улар ишлаган жамоа "Бредфорд" эмас, балки "Уиган эди. Пол Жуелл ўз одатига кўра жамоани кучлилар сафида сақлаб қолгач, клубни тарк этади. Унинг ўрнини эгаллаган Крис Хатчингс бошлиқ "Уиган" янги мавсум стартини ажойиб бошлаб, 4 ўйиндан сўнг мусобақа жадвалида 3-ўринда бораётган эди. Лекин жамоа қолган 8 беллашувнинг фақат иккисида ғалаба қозонди ва яна "out".\nПауло Ди Канио("Сандерленд")\nАПЛдаги ўйинлари сони: 12(31 март 2013 - 22 сентябр 2013)\nДи Канио ҳам дастлабки вазифа - АПЛда қолишни муваффақиятли бажарди. Аммо кейинги мавсум старти "қора мушуклар" учун жуда омадсиз бошланди. Дастлабки 5 учрашувда бир очкони қўлга киритган "Сандерленд" базасидан мураббий ва футболчилар ўртасидаги совуқ муносабатлар ҳақидаги хабарларни вазиятни янада чигаллаштирган эди. Оқибатда клуб раҳбарияти Ди Каниони истеъфога чиқаришдан ўзга чора топа билмади.\nЯн Доуи("Чарльтон Атлетик")\nАПЛдаги ўйинлари сони: 12(30 май 2006 - 13 ноябр 2006)\n"Кристал Пелас"ни ташлаб "Чарльтон"га келган Доуи учун янги мавсум жуда муваффақиятсиз бошланди. Таркибида Жимми Флойд Хасселбайнк бўлган "Чарльтон" 12 учрашувнинг иккисидагина 3 очко олишга эришади ва қарабсизки, Доуи ҳам "out".\nАПЛдаги ўйинлари сони: 11(30 апрел 2007 - 17 октябр 2007)\n"Кичик Сем" лақабига эга бўлган ушбу мутахассис "катта Сем", яъни Сем Эллардайснинг ўрнига келган эди. Ли бошқарувидаги "Болтон" 2007/08 йилги мавсумни омадсиз бошлаб, дастлабки 11 та ўйинда фақат бир бор ғалаба қозонади ва "кичик Сем" истеъфога чиқарилади. Унинг ўрнини эгаллаган Гарри Мегсон бир амаллаб клубни элитада қолдиришга эришади.\nЖак Сантини("Тоттенхэм" )\nАПЛдаги ўйинлари сони: 11(18 июнь 2004 - 5 ноябр 2004)\n2002 йилнинг Франциянинг энг яхши мураббийи сифатида эътироф этилган Сантини 2004 йил "Тоттенхэм"ни қабул қилиб олади. Бироқ у "шпорлар" бошқарувида узоқ қолмайди. Франциялик мутахассис "Тоттенхэм"дан кетган маҳал, жамоа АПЛда энг кам гол ўтказганлар қаторида турганини таъкидлаш жоиз.\nБоб Брэдли("Суонси" )\nАПЛдаги ўйинлари сони: 11(3 октябр 2016 - 27 декабр 2016)\nАҚШлик мураббий қўл остида "Суонси" томошабоп ўйин намойиш этиб келмоқда эди. Айниқса жамоа "Кристал Пелас" устидан қозонилган иродали ғалаба кўпчилик мухлисларнинг ёдидан бутун умрга кўтарилмаса керак. Бироқ мухлисларнинг талаблари билан америкалик клуб раҳбарлари ўз ҳамюртини ишдан олишга мажбур бўлди.\nЛес Рид("Чарлтон Атлетик")\nАПЛдаги ўйинлари сони: 7(14 ноябр 2006 - 24 декабр 2006)\nЮқорида ёзганимиз -Доуининг ёрдамчиси бўлган Рид унинг ўрнини эгаллайди. Унинг мустақил ишлаш кўникмасига эга эмаслиги сабабли жамоа Лига кубогида 4-дивизионда тўп сурувчи "Уикомб"дан енгилган бўлса, рождествога икки кун қолганида "Мидлсбро"дан мағлуб бўлади. Ушбу натижалардан тоқати-тоқ бўлган клуб раҳбарияти Лес Ридни ишдан олади.


Янгиланган LADA XRAY Cross AT моделини синовдан ўтказамиз - Daryo\n18:00, 09.10.2019 36215\nЎзбекистонда LADA XRAY Cross автомобилининг янгиланган, узоқ кутилган автомат трансмиссия ва янги двигатель ўрнатилган модели сотувга чиқарилди. Сўнгги тўрт йил ичида «АвтоВАЗ» янги моделлар эвазига ўзи ишлаб чиқараётган автомобилларида имиж ва сифат жиҳатидан улкан ўзгаришларга эришди. Бироқ мукаммаллик учун замонавий автомат (узатмалар қутиси) етишмай турганди.\nXRAY Cross автомат узатмалар қутисининг муҳим хусусияти — икки поғонали планетар редуктор ва вариаторнинг (поғонасиз узатмалар қутисининг) уланишида. Поғонасиз узатмаларни алмашлаб қўшиш эгилувчан пўлат тасма билан уланган икки ёққа сурилувчи шкивлар (ғилдираклар) жуфтлиги ҳисобига амалга оширилади, яъни бошқа узатмага равон, силтанмасдан ўзгаради. Трансмиссия тўлақонли автомат ва вариаторнинг қайсидир маънода гибриди бўлганлиги сабабли, «АвтоВАЗ» комплектацияда оддийгина қилиб АТ белгисини кўрсатади. Мукаммал автомат узатмалар қутисидан (AKP) фарқли ўлароқ, CVT равонроқ ва жадалроқ (силтаниш ва узилишларсиз) тезланишни таъминлайди, анча тежамли ва шовқинсиздир.\nXRAY Cросс автомати билан бирга Nissan Tiida, Nissan Qashqai, Nissan Centra, Nissan Juke, Renault Logan, Renault Kaptur, Renault Arkana каби автомобиллар жиҳозланган, ишончли ва кўпга чидайдиган Nissan HR16DE (H4M) двигатели қайтиб келди.\nRenault-Nissan H4M-HR16DE двигатели ренолардаги K4M эволюциясидир. Мотор чакки эмас, бензин танламайди, газ тақсимлаш механизми тизимида қўлланилган занжир етарли даражада ишончли бўлиб, унинг тезда чўзилиши ва осилиб қолишидан хавотир олмаса ҳам бўлади. Газ тақсимлаш фазаларини ўзгартириш тизими мавжуд, фаза айлантиргич киритиш вали устига ўрнатилган, электрон дросселли тўсма қопқоқ қўлланилган.\nАвтомобильни бошқаришдан олинган дастлабки таассуротлар двигателнинг деярли салт айланишдан аъло даражада тортиши ва узатмаларни алмашлаб қўшишнинг ҳаддан ташқари равонлигидан иборат бўлди. Агар секин юрилса ва газ педали оҳиста босилса, узатмаларнинг алмашуви умуман сезилмайди, ҳатто баъзида автомобиль худди битта узатманинг ўзида кетаётгандек туюлиши мумкин.\nЯнги двигатель ва автомат туфайли ҳаракатланаётган автомобиль салони анча осойишта бўлди. Қисман бу CVT автомати созланмалари эвазига эришилган бўлиб, улар натижасида ҳатто 110 км/соат тезликда ҳам мотор бор-йўғи дақиқасига 2000 айланиш тезлигида ишлайди. Қиёслайдиган бўлсак, механик узатмалар қутисига эга эски мотор худди шу тезликда дақиқасига 3000 айланиш тезлигида ишлайди. Бу эса акустик шинамликдан ташқари, ёнилғи тежамкорлигига ижобий таъсир кўрсатади.\nАвтомат узатмалар қутиси ўрнатилган XRAY Cross сиртдан механик қутили версиясидан ҳеч нимаси билан фарқ қилмайди. Luxe Prestige топ-версиясида илк бор Apple CarPlay ва Android Autо функциялари билан — анча замонавийроқ медиа тизим пайдо бўлди. Бош суянадиган янги қурилмада янада юқорироқ тиниқлик ва бирйўла икки ёки ундан ортиқ қўл тегишига жавоб қайтариш имконияти (multitouch) бўлган экран ҳамда самаралироқ ўзаро боғланиш микрофони ўрнатилган.\nЯна шуниси муҳимки, ўрнатилган вариатор клиренсга таъсир қилмаган: «механика» қўйилган XRAY Cross хетчбекдаги сингари, худди ўша 215 мм қолган. Ҳаракатланиш режимларини танлаш шайбаси бўлган Ride Select тизими эса вариаторли машиналарда йўқ.\nАвтосалонлар рўйхати: https://telegra.ph/LADA-avtosalonlari-r%D1%9Ejhati-09-27tt\n19:24 Бугун 1558\n19:09 Бугун 2872\nАҚШ разведкаси Россия Трампни қайта президент қилиш учун ҳаракат бошлаганини маълум қилди\n18:55 Бугун 5436\nЎзбекистонда дам олиш кунлари яна ёмғир ёғиши мумкин\n18:41 Бугун 5667\nТИВ Москвадаги метро бекати олдида боласини ташлаб кетган ўзбекистонлик аёл қўлга олинганини тасдиқлади\n19:19, 19.02.2020 119654\n21:16, 19.02.2020 103546\n20:58, 20.02.2020 94945\n09:40, 20.02.2020 88485


"Ноттингем" ярим ҳимоячиси "Манчестер Юнайтед"га ўтиши мумкин » Бугунги футбол янгиликлари Узбекистон ва Жахон футболи спорт 2022\nGoal24.uz » Европа жамоалари » Англия » "Ноттингем" ярим ҳимоячиси "Манчестер Юнайтед"га ўтиши мумкин\n"Ноттингем" ярим ҳимоячиси "Манчестер Юнайтед"га ўтиши мумкин\nФутболчи Деклан Райсга муқобил сифатида кўрилмоқда.\nБритания ОАВлари "Манчестер Юнайтед" "Ноттингем Форест" ярим ҳимоячиси Жеймс Гарнерга қизиқиш билдирмоқда. Манкунианликлар футболчини «Вест Ҳем» ярим ҳимоячиси Деклан Райсга арзонроқ муқобил сифатида кўрмоқда.\nМанбанинг қайд этишича, футболчининг трансфери Эрик тен Хааг билан келишиб олинади. Аввалроқ ОАВда "Манчестер Юнайтед" Френки де Ёнгга қизиқиш билдираётгани ҳақида маълумотлар пайдо бўлганди.\nГарнер жорий мавсум чемпионатда 37 та ўйинда майдонга тушиб, 4 та гол урди ва 6 та голли узатмани амалга оширди. Футболчининг клуб билан амалдаги шартномаси 2022 йилнинг ёзига қадар мўлжалланган. Футболчининг трансфер нархи 4 миллион еврони ташкил қилади.\n«Манчестер Юнайтед» «Вулверхемптон» футболчиси билан шартнома имзоламоқчи\n"Ноттингем Форест" Англия кубоги 1/16 финалида "Лестер"ни кубогдан чиқариб юборди


Дунё ёруғ бўлсин десанг, уйингга чироқ ёқ\nФикр 28 июл 2020 245\nАбдулла Қаҳҳорнинг “Ўтмишдан эртаклар” қиссасида шундай лавҳа бор: “…дадам “қишлоққа вабо келгани рост шекилли, Исомиддин элликбошини олиб кетибди”, деб келди. Шундан кейин ажал калхат сингари қишлоқ устида жимгина парвоз қилиб, ҳар куни бир, баъзан икки, ҳатто уч хонадонни қон қақшата бошлади. Қишлоқ ваҳима ичида, ҳеч ким уйидан чиқмас эди...”\nБу ўтган аср бошларида Биринчи жаҳон уруши даври Қўқон атрофидаги қишлоқлардаги манзара.\nЎша кезлардаги ўлкада юз берган сиёсий-иқтисодий вазият, аҳоли турмуш шароити ва даражасини солиштириб бўлмайди. Ўтган бир аср давомида тиббиёт соҳасида улкан силжиш рўй берди, қанчадан-қанча касалликларга барҳам берилди. Таассуфки, бугун XXI аср бошида рўй берган пандемияни тўхтатишда ҳатто мисли кўрилмаган ютуқларга эришган жаҳон тиббиёти ҳам ожизлик қилиб қолди. Бундай шароитда хилма-хил воситалар ва усуллар сирасида ўша анъанавий “уйдан чиқмаслик” энг самарали ҳимоя бўлиб қолар экан. Лекин фарқи шундаки, аср бошида улкан офат олдида заиф ва ёлғиз инсон ўзини табиий равишда ҳимоялаган бўлса, бугунги кунда ҳукумат раҳнамолиги ва ғамхўрлиги остида, миллат келажаги ва истиқболи йўлида онгли равишда “уйда қолиш”га чақирилмоқда.\nПрезидентимиз бошчилигида давлатимиз пандемияга қарши кураш стратегияси ва тактикасини тубдан ўзгартириш ва такомиллаштириш устида тиним билмай иш олиб бормоқда. Жумладан, Президент Ш. Мирзиёев ҳозирги пандемия шароитига мос энг кучли, энг таъсирчан воситаларни ишга солиш зарурлигини таъкидлайди:\n“Бу курашда давлат ва хусусий тиббиёт тизими, барча идораларнинг доимо сафарбар ҳолатда бўлиши ва самарали ишлаши, шифокорларнинг фидойилиги, халқимизнинг онглилиги бизнинг асосий қуролимиз бўлиши шарт, – дея таъкидлайди, давлатимиз раҳбари. – Фақат тезкор ва мунтазам сафарбарлик, темир интизом, тиббий маданият, юксак онглилик билангина биз бу офатга қарши кураша оламиз”.\nОдамзод ҳамма нарсадан, ҳатто табиий офат-у, фалокатлардан ўзига бир сабоқ олади, тажриба орттиради. Замонавий файласуфлар пандемиянинг инсоният истиқболига таъсири борасида хилма-хил қараш ва нуқтаи назарларни илгари сурмоқдалар, баъзилар умидбахш келажакдан башорат қилсалар, бошқалар аксинча, салбий оқибатларидан ташвишдалар. Фикрлар қанчалик зиддиятли бўлмасин, файласуфлар бир жиҳатдан якдилдирлар, пандемиядан кейинги давр инсоният ҳаёти ўзгача бўлиши аниқ.\nҲар ёмоннинг бир яхшиси бўлади, деганларидек, пандемия бизни нималарга ўргатганини бир сарҳисоб қилиб кўрайлик.\nГапни, энг аввало, Ўзбекистонда таълим соҳасида рўй берган ўзгаришлардан бошлайлик. COVID-19 дунёнинг кўплаб мамлакатларида кенг тарқалган масофавий таълим соҳаси ривожига туртки вазифасини ўтади. Масофавий таълимнинг афзалликлари аллақачон ўз тасдиғини топган; юртимизда уни татбиқ қилиш борасида ҳаракатлар бошланганига ҳам анча вақт бўлди.Кўпчилик профессор-ўқитувчиларда масофавий таълим борасида тўлиқ тасаввур йўқлиги ёки тасаввур ва билим бўлса-да, тажриба ва малаканинг мавжуд эмаслиги туфайли суст ривожланган мазкур соҳада пандемия вазиятида катта олға қадам ташланди. Қатор камчиликлари, заиф томонларига қарамасдан, дарсларнинг онлайн тизимда ташкил этилиши ўзининг ижобий самараларини берди: талабалар кўпроқ мустақил ишлаш кўникмаларини шакллантириш зарурлигини ҳис қила бошладилар, ўқитувчи ҳамда талабанинг ўрни ва ролига муносабат ўзгарди. Энди ўқитувчи бор нарсани чайнаб оғзига солиб қўювчи эмас, йўл кўрсатувчи, маслаҳат берувчи, ундовчи мақомини олди; талабада ўз устида ишлаш, изланиш, ижодкорлик кўникмалари пайдо бўлди. Айни пайтда, ўқитувчи учун ҳам янги рақамли таълим муҳити дарсни замонавий усулда ташкил этиш, ижодкорона ёндашув, бор куч-ғайратини сафарбар этиб ишлаш борасида синов ва тажриба мактаби бўлди.\nЗамонавий немис файласуф-адибаси Свенья Фласпёлер пандемия туфайли юзага келган вазият ҳақида шундай фикр билдиради: “Биз одатланган шиддатли кундалик ҳаёт тарзидаги кутилмаган танаффус бизга ўйлаб кўриш ва балки жамиятимизни яхши томонга ўзгартириш учун имконият яратди. “Тезликни пасайтириш”, айни ўз ички оламимизга мурожаат қилиш, ўзимизнинг ижтимоий қадриятларга бўлган қарашларимизни қайта кўриб чиқиш вақтидир”.\nЧиндан ҳам пандемия инсоннинг моддий неъматларга, мол-у дунёга ҳирс-у ҳавасига сув сепгандек бўлди, аста-секин маънавий эҳтиёжлар юзага қалқиб чиқа бошлади: санъат, мусиқа, китобхонликка эътибор ортди, жисмоний ва маънавий баркамоллик уйғунлигига интилиш – уй шароитида спорт билан шуғулланиш кенг оммалаша бошлади. Одамларда ўзини ўзи тафтиш қилиш, орзу-интилишлари, мақсадларини қайта кўриб чиқиш, танқидий баҳолаш имкони пайдо бўлди.\nМиллий Интернет манбаларимиз бойиди. Ўзбек тилида интернет манбалар анча камлиги ва борлари ҳам унча бой эмаслиги сир эмас. Жуда катта захира мавжуд бўлгани ҳолда, маълумотлар базаси ҳали етарли даражада тўлиқ киритилмаган. Карантин даврида web-ресурслар анча бойитилганлиги, виртуал интерфаоллик кучайганлигини эътироф этиш лозим.\nНима учун карантин чоралари ва “ўзини ўзи яккалаш” (изоляция) – “уйда қолиш”муҳимлиги ҳозирги кунда баҳс уйғотмайди. Пандемияни жиловлашнинг энг самарали усули – бу фуқароларнинг ўзини ўзи изоляция қилиш ва ижтимоий масофани сақлаш орқали вирус тарқалиши йўлларини чеклаш, беморларни аниқлаш ва эпидемия ўчоқларининг кенгайишига йўл қўймаслик бўйича фаол чоралар кўришдан иборатдир.\nШундай экан, биз бу белгиланган чора-тадбирларни онгли равишда қабул қилиб, Ўзбекистон Республикасига коронавируснинг кириб келиши ва тарқалишининг олдини олиш бўйича чора-тадбирлар дастурини тайёрлаш бўйича республика махсус комиссияси томонидан берилаётган тавсияларга эътиборсизлик билан қарашимиз, карантин қоидаларига амал қилмаслигимиз кўплаб одамларнинг нобуд бўлиши, соғлиқни сақлаш тизимига оғирлик қилиши билан бирга катта иқтисодий талафотларга олиб келишини англаб етишимиз зарур. Соғлом жамият тез тараққий этади. Соғлом фикр жамиятнинг равнақини белгилайди. Албатта, ҳар қандай чеклов чоралари инсон эркини бўғаётгандек туюлади. Аммо эртанги соғлом ва фаровон жамият учун бугун бирозгина “эркинлик”ларимизни жиловлаб турсак арзийди. Ҳар қандай инқироз буюк юксалишнинг бошланишидир.Коронавирусга нисбатан шубҳа кайфияти нотўғри ва ноўриндир. Вақтинчалик кўрилаётган ушбу чораларни тўғри қабул қилиб атрофдагиларга ҳам вазиятни тушунтириш, ҳамжиҳатликка, бағрикенгликка чақириш ҳар биримизнинг бурчимиздир.\nДавлатимиз раҳбари яна бир бор жонкуярлик билан халқимизга мурожаат қилди:\n«Ҳар биримиз ўзимиз, оиламиз, фарзандларимизнинг соғлиғи ва тақдири учун аввало ўзимиз масъул эканимизни чуқур англашимиз лозим... ...пандемия даврида ҳар бир одамнинг шахсий масъулияти ҳақидаги тарғибот ишларини янада кучайтиришимиз керак. Биз пандемияни қачон енгамиз? Қачонки, ҳар бир одам ўзидаги бепарволикни енгса, ўзи, оиласи ва фарзандлари, бутун халқимиз ҳаётига масъулият билан қарайдиган бўлса.\nБиз шунга қодирмизми? Албатта, қодирмиз. Ишончим комил, бугунги вазиятнинг ўзи тақозо этаётган мана шундай ҳиссиёт ва қарашлар ҳар бир юртдошимизнинг қалби ва онгига чуқур кириб боради. Ва биз бу синовдан, албатта, муносиб ўтамиз».\nБу бизга билдирилган ишончгина эмас, балки ҳар биримиз гарданимизга масъулият, фидойилик юклайди. Жамиятда қандай мақомга эга бўлишимиздан қатъи назар, ўз имкониятимиз даражасида халқимиз бошига тушган бу офатга қарши курашишимиз шарт. Бепарволикка ҳаққимиз йўқ.\nЖИДУ, Ўзбек ва рус тиллари кафедраси ўқитувчилари,


Толиблар Афғонистонда ҳокимиятни қўлга олди. Ҳозиргача нималар маълум?\n17:40 / 15.08.2021\nКуннинг биринчи ярмида «Толибон» кучлари ҳукумат қўлида қолган ягона йирик шаҳар - пойтахт Кобулга етиб келди ва айни вақтда ҳаракат ҳарбий бўлинмалари шаҳар остонасида турибди. Толиблар Афғонистоннинг барча ҳудудларида назорат улар томонига ўтганини эълон қилган. Айни вақтда ҳокимият толибларга топширилгани ҳақида расман эълон қилиниши кутилмоқда.\nКобул қуршовга олиниб, ҳужум бошлангани ҳақидаги хабарлар кўп вақт ўтмай мамлакат ички ишлари вазифасини вақтинча бажарувчи Абдулсаттор Мирзаквал Tolo News телеканалидаги чиқиши орқали Кобулга ҳужум қилинмаслиги ва ҳокимият тинч йўл билан топширилиши ҳақида маълум қилди.\nCNN «Толибон» вакиллари «ҳокимиятни қабул қилиш» учун президентлик саройига келгани ҳақида хабар берган.\nАввалроқ «Толибон» раҳбарияти ўз ҳарбийларига тинч фуқаролар ҳаёти хавф остида қолмаслиги учун шаҳар ичига кирмасликни буюргани маълум бўлганди. Шунингдек, афғонлардан мамлакатни тарк этмаслик сўралган ва жамиятнинг барча қатламларига янги давлатда жой топилиши билдирилган.\nТолибларнинг ваъдаларига қарамай, маҳаллий аҳоли шаҳарни тарк этишга шошилмоқда. Лекин айни вақтда Афғонистоннинг барча чегара пунктлари толиблар қўлида ва мамлакатдан фақат Кобулдаги халқаро аэропорт орқали чиқиб кетиш мумкин.\nАшраф Ғани кетади, фақат шарти бор\nAl Arabiya телеканали маълумотига кўра, президент Ашраф Ғани яқин соатлар ичида ўз постини тарк этади ва мамлакатда ҳокимият расман «Толибон» қўлига ўтади.\nШу телеканал Афғонистоннинг собиқ ички ишлар вазири, мамлакатнинг ГФРдаги собиқ элчиси Али Аҳмад Жалолий ўтиш ҳукумати раҳбари вазифасини ўз зиммасига олишга рози бўлгани ҳақида хабар берган. Қайд этилишича, у «мамлакат вақтинчалик маъмурияти раҳбари вазифасини ўз зиммасига олган».\nАҳмад Жалолий. © AP Photo/Musadeq Sadeq\nРИА Новости Ашраф Ғани ҳали ваколатларини топширмагани ва маҳаллий сиёсий партиялар билан маслаҳатлашувларни давом эттираётганини хабар қилган.\nҒани вориси маълум бўлмагунича ҳамда сулҳ ва сайловлар ўтказиш тўғрисидаги келишув имзоланмагунича ҳокимият топширилмаслигини айтган.\nПокистоннинг Geo TV телеканали маълумот беришича, Афғонистон миллий келишув бўйича олий кенгаши раҳбари Абдулла Абдулла «Толибон» ва Кобул ҳукумати музокараларида воситачилик қилмоқда.\nАйни вақтда толибларнинг Доҳадаги офиси раҳбари мулла Абдул Ғани Биродар ҳам Афғонистонга йўлга тушган.\nАшраф Ғани ва бошқа раҳбарлар қочди, толиблар Кобулга киришни бошлади\n«Толибон»: Кобул қуршовда\n«Толибон» яна бир баёнот бериб, Афғонистон пойтахти барча томондан ўраб олинганини маълум қилди.\nТолиблар вакили ташкилот жангчиларига пойтахт қўлга олингани шарафига ҳавога ўқ узиш тақиқланганини билдирган. У афғон ҳарбийларига уйларига қайтишга рухсат берилишини қўшимча қилган.\nБундан ташқари, толиблар аэропорт ва шифохоналар ишлашда давом этиши, энг зарур маҳсулотлар етказиб берилиши жараёнига халақит қилинмаслигига ваъда қилишган.\nХорижликлар эса истаса мамлакатни тарк этиши, истаса толиблар ҳокимиятида қайтадан рўйхатга олиниши мумкин.\nАҚШ дипломатик миссияси ходимларининг эвакуациясини жадаллаштирган, бу жараён хавфсизлигини таъминлаш учун шаҳарга 5 минг ҳарбий сафарбар қилинган.\nАфғонлар Кобулни тарк этмоқда\nКобулдан чиқишда машиналарнинг узун карвонлари ҳосил бўлган.\nТонгдан банклардаги ҳисобларидан маблағларини ечиб олиш истагида келган одамларнинг узун навбатлари ҳосил бўлганди.\nАфғонистонлик депутат Фарзона Кочай BBC билан суҳбатда шундай деди: «Мен уйда ўтирибман ва қочишга уринаётган одамларни кузатмоқдаман. Мен улар қаерга отланганини билмайман [...], улар ўзи билан кўплаб сумкаларни олиб, шаҳардан кетишмоқда... Бу қўрқинчли».\nАввалроқ Торкхам назорат-ўтказиш пункти ҳам толиблар қўлига ўтгач, Покистон чегарани бутунлай ёпганини эълон қилганди.\nШу тариқа, Кобул аэропорти мамлакатни тарк этиш учун ягона нуқтага айланган.\n«Тирбандлик туфайли айримлар машинасини ёниқ қолдирган ҳолда аэропортга пиёда йўл олган», дея ҳикоя қилади гувоҳлардан бири Reuters агентлиги мухбирига.\nCNN нашрининг ёзишича, юқори мартабали афғон амалдорлари, шу жумладан президент маслаҳатчилари ҳам Кобул халқаро аэропортига келишган ва ҳозирда ўз рейсини кутиб, VIP-зонада бўлиб туришибди. Улар қаерга йўл олгани номаълум.\nҒарб давлатлари Афғонистондаги воқеалар ҳақида сукут сақламоқда\nАҚШ, Британия ва Европа Иттифоқи давлатлари ташқи ишлар вазирлари ҳозирча Афғонистонда рўй бераётган воқеалар юзасидан чиқиш қилмади.\nАмерика вертолёти Кобулдаги элчихона томидан одамларни эвакуация қилмоқда. Rahmat Gul / AP Photo / Scanpix / LETA\nМосквадагилар ҳамкорлар билан БМТ Хавфсизлик кенгашининг Афғонистон бўйича йиғилишини чақириш устида иш олиб борилаётганини маълум қилган.\nБундан ташқари, Россия ТИВ расмий вакили Мария Захарова телеграмдаги каналида шундай ёзади: «Ҳайратланарли, аммо факт: Афғонистонда икки куч қарама-қаршилиги кузатилмоқда, иккиси ҳам АҚШ сиёсати маҳсули. Дунё Вашингтоннинг навбатдаги тарихий тажрибаси натижаларини қўрқинч билан кузатмоқда».\nРоссиянинг Кобулдаги элчихонаси шаҳардаги вазият кескинлигича қолаётганини билдирган, шу билан биргаликда, дипмиссияга таҳдид йўқлиги ва пойтахтда ҳарбий ҳаракатлар олиб борилмаётганини маълум қилган.\nЎзбекистон ТИВ расмий вакили Юсуф Кабулжанов Афғонистондаги вазиятга қарамай Ўзбекистоннинг Кобулдаги элчихонаси ва Мозори Шарифдаги консуллиги фаолиятини давом эттираётгани, ходимлар ҳали эвакуация қилинмаганини билдирган.\nГермания Кобулдаги элчихонаси фаолияти тўхтатилганини маълум қилди. ГФРнинг барча фуқароларига зудлик билан ушбу мамлакатни тарк этиш тавсия этилган.\nАбдулазиз Комилов “Толибон” билан музокара ўтказди


1 февраль охирзамонми? Ўзбек олимлари изоҳ берди - 31 Января 2019 - Yangiliklar Olami - www.SherlarUz.CoM - SMS SHERLAR, SEVGI SHERLARI, YANGI\nГлавная » 2019 » Январь » 31 » 1 февраль охирзамонми? Ўзбек олимлари изоҳ берди\nЯқинда Россия телеканали Ер томонга улкан астероид яқинлашаётгани ва у 2019 йил 1 февралда Ерга урилиб, охири замон бўлиши ҳақидаги видео материалларни тарқатди.\nЎзбекистон Фанлар академияси Астрономия институти ушбу хабар бўйича муносабат билдирди.\nҚайд этилишича, 2019 йилда Ерга яқинлашувчи астероидларнинг рўйхати астрономларга аввалдан маълум ва улар мунтазам мониторинг қилиб борилади.\n2019 йилнинг апрель ойигача Ерга яқинлашиши кутилаётган астероидларнинг сони 20 дан ортиқ бўлиб, уларнинг Ерга ўртача яқинлашиш масофаси 5 миллион километрни ташкил этади.\nЭртага, яъни 1 февралда Ерга яқинлашувчи астероид шу йилнинг январь ойида очилган бўлиб, унга 2019АВ2 дастлабки ном берилган. Унинг ўлчами 150-340 метрни ташкил этиб, у Ерга 6 миллион километргача яқинлашади. Бунда унинг траекторияси Ерга йўналтирилган чизиққа тик йўналишда бўлади. Астероиднинг Ерга бундай масофада яқинлашуви ва юқоридаги траекторияга эгалиги туфайли у Ерга ҳеч қандай хавф туғдирмайди.\nРоссия телеканали хабарида Ерга яқинлашаётган астероид галактикалараро фазодан келмоқда, дейилган. Бу фикр хабарнинг ёлғонлигидан дарак беради. Чунки астероидлар Қуёш тизими аъзолари бўлиб, уларнинг бошқа галактикаларга алоқаси йўқ.\nШу боис бу хабар билан танишиб чиққанимиздан сўнг, унинг мутлақо ёлғон уйдирма эканлиги маълум бўлди, дейилади Астрономия институти хабарида.


Олимжон Тўхтаохунов ("Тайванчик") унга қарши АҚШда очилган жиноий ишдан бехабар - BBC News O'zbek\nОлимжон Тўхтаохунов ("Тайванчик") унга қарши АҚШда очилган жиноий ишдан бехабар\nImage caption Мен қўлимга бирорта ҳам қоғозни олганим йўқ. Менинг ўзим мени нимада айблашаётганини ҳам билмайман, дейди Олимжон Тўхтахунов.\nАҚШда сиртдан пул ювиш ва ноқонуний қиморхона ташкил қилишда айбланаётган Олимжон Тўхтаохуновнинг Би-би-сига айтишича, жиноят иши борасида ўзига АҚШ ҳуқуқ-тартибот идораларидан ҳеч ким мурожаат қилмаган.\nАмерика ҳуқуқ-тартибот органлари мамлакат ҳудуди ва халқаро миқёсда фаолият юритганини айтаётган уюшган жиноий гуруҳ ташкил қилиш айбловини 34 кишига нисбатан илгари сурган.\nШу кунларда бу шахслардан 3 нафари ўзларига қўйилган айбларга иқрор бўлган.\nУшбу иқрорликларга сиз қандай муносабат билдирасиз, деган саволни Би-би-си Тайванчик номи билан танилган Олимжон Тўхтаохуновга берди.\nОлимжон Тўхтаохунов: Қанақа жараён кетаётганидан менинг умуман хабарим йўқ. Бу ҳолат ҳақида мен умуман ҳеч нарса билмайман. У ерда ким борлигини ҳам билмайман. Нима учун? Менинг орқамдан қандайдир ишлар қилишаяпти. Менинг ўзимнинг эса бирорта ҳам ишдан хабарим йўқ. Мен гап нима ҳақида кетаётганини ҳам билмайман. Агар кимнидир нимадир қизиқтираётган бўлишса, менинг олдимга келишсин, мен ҳар қанақа саволга жавоб бераман. Мендан ҳеч ким бирор нарсани сўрагани йўқ. Ҳеч ким ҳеч нарсада айблагани йўқ. Қандайдир рўзномаларда, Интернетда менинг номимга айбловлар билдирилаётганини билиб қоламан. Гўё мен қандайдир ишларга аралашиб қолган эмишман. Менга қарши қандайдир араблар кўрсатма берган эмиш. Мен эса бундай одамлар ҳақида эшитмаганман, умримда кўрмаганман. Умуман билмайман. Ўзи бу нима деган гап? Нима учун америкаликлар бунақа нарсаларни ўйлаб чиқаришади? Агар уларга нимадир қизиқ бўлса, келиб ўзлари мендан сўрашсин. Нега улар мени сиртдан ҳукм қилишади, 150 йиллик-200 йиллик қамоқ жазоси тайинлашади? Нега бундай, тушунмайман.\nБи-би-си: Бугунги кунгача Қўшма Штатлари ҳуқуқни муҳофаза қилиш органлари сизнинг ўзингизга мурожаат қилишганми?\nОлимжон Тўхтаохунов: Шу кунгача ҳеч ким мендан ҳеч нарсани сўрагани йўқ. Мен қўлимга бирорта ҳам қоғозни олганим йўқ. Фақат бирорта қариндошим газетада мақолани ўқиб қолиб менга "сен ҳақингда ёзишипти", "сен ҳақингда гапиришаяпти", деб қолади. Менинг ўзим мени нимада айблашаётганини ҳам билмайман. Мендан нимани хоҳлашаяпти, тушунмайман.\nБи-би-си: Сизга қарши кўрсатма берган Хиллел Нахмад экани хабар қилинмоқда...\nОлимжон Тўхтаохунов: Билмайман. Билишни ҳам хоҳламайман. Буни билиш менга нимага керак? Мен ўзимнинг мамлакатимда яшаяпман. Мен Россия Федерациясида яшаяпман. Мен Россия Федерациясининг қонунларини бузаётганим йўқ. Мен Россиядан ташқарига чиқмаганимга 10 йил бўлди. Қаердадир, кимдир ниманидир содир қилиб қўйган бўлса, менинг бунга қандай дахлим бор? Мен Россияда яшайману, мени Америкада қандайдир ташкилотми-жамият ташкил қилишда айблашаётгани ғалати.\nАҚШ ҳуқуқ-тартибот органлари 2013 йилнинг апрелида 34 кишига қарши жиноят иши очган.\nБу шахсларнинг аксари собиқ Шўро республикалари фуқароларидир.\nЖиноят ишига кўра, "халқаро уюшган жиноий гуруҳ Нью-Йорк, Киев ва Москва шаҳрида жойлашган ва АҚШ... шунингдек халқаро миқёсда фаолият юритган".\nБу ишга "Тайванчик-Тринчер" ташкилоти деб ном берилган.\nБу гуруҳ аъзоларига пул ювиш ва ноқонуний қимор бизнесини ташкил қилиш айблови илгари сурилган.\nАйбловга кўра, "Тайванчик" номи билан танилган асли Ўзбекистонда туғилган, ҳозир Россияда яшайдиган Олимжон Тўхтаохунов "Тайванчик-Тринчер" ташкилотининг раҳбарларидан биридир.\nУнинг бу жиноий гуруҳга ноқонуний пулларни ўзлаштириш ва ноқонуний қиморхоналар ташкил қилишда кўмаклашгани ва гуруҳни ҳимоя қилгани айтилади.\nАйбловчининг "Тайванчик"ка илгари сурилган айбловига кўра, у "куч қўллаш ва моддий зарар етказиш пўписалари" билан ноқонуний қимор ташкилотларининг мижозлари ўртасидаги баҳсларни ҳал қилиб берган ва 2011 йил декабридан 2012 йил январигача "Тайванчик-Тринчер" гуруҳидан 10 миллион доллар пул олган.\nНоябр ойининг ўртасига келиб айблов илгари сурилган 34 кишидан 14 таси ноқонуний амалларга қўл урганларини тан олганлари хабар қилинмоқда.\n12 ноябр куни асли ливанлик 35 ёшли Хиллел Нахмад ўзига қўйилган айбловларга иқрор бўлган.\n14 ноябр куни эса жиноий гуруҳ раҳбарларидан бири деб айтилаётган 52 ёшли Вадим Тинчер ва унинг 27 ёшли ўғли Евгений маҳкама қаршисида ҳозир бўлганлар ва ота-бола ҳам пул ювиш ва ноқонуний қиморхоналар ташкил қилиш мақсадидаги жиноий гуруҳни тузиш айбловини бўйнига олган.\nХабар қилинишича, айблов илгари сурилган шахсларнинг айби исботланадиган бўлса, узоқ йиллик қамоқ жазолари мўлжалланган.\nАйбга иқрор бўлиш эвазига уларнинг қамоқ муддатлари 10-20 ойни ташкил этиши мумкинлиги хабар қилинмоқда.\nАйблов хулосасида Тайванчик собиқ Шўролар Иттифоқи ҳудудидан кам ҳолларда четга чиқади, дейилади.\n2002 йилда АҚШнинг Нью-Йорк маҳкамаси Олимжон Тўхтаохуновни Солт Лейк-Сити Олимпиадасида фигурали учиш мусобақалари ҳакамларини сотиб олишда айблаб жиноят иши қўзғатган.\nУ 2003 йилда Италияда қўлга олинган.\nБироқ Италия олий маҳкамаси АҚШнинг экстрадиция сўровини рад этиб, Олимжон Тўхтаохуновни озодликка чиқарган.\nОлимжон Тўхтаохунов, "Тайванчик"ка қарши АҚШда жиноий иш очилди\nЎзбекистонлик "Тайванчик" Форбс жиноятчилар рўйхатида бешинчи ўринда\nОлимжон Тўхтаохунов: "Пахтакор-79" ни эсласам, қайғуга ботаман


Превью. “Бунёдкор” – “Навбаҳор”\nХабарингиз бор, Coca Cola Ўзбекистон кубоги 1/8 финалидан ўрин олган баҳсда жамоамиз Тошкентнинг “Бунёдкор” клубига қарши майдонга тушади.\nШу боис, мазкур рақиб ҳақида батафсил тўхталиб ўтишни лозим, деб топдик.\n“Бунёдкор” футбол клуби тарихан қисқа вақт ичида ҳаваскорлик жамоасидан Ўзбекистон чемпиони, мамлакат кубоги соҳиби ва қитъа Чемпионлар Лигаси ярим финалчисигача бўлган йўлни босиб ўтди.\n2005 йилда Тошкент вилояти чемпионатида (2-лига) “Қурувчи” номи билан муваффақиятли иштирок этган жамоа, охир-оқибат Ўзбекистон биринчи лигасига чиқди. 2006 йилда “Қурувчи” биринчи ғолиб чиқди ва олий лига йўлланмасига эга бўлди.\n2007 йил мавсуми “Қурувчи” учун олий лигада дебют даври бўлишига қарамай, жамоа Ўзбекистон чемпионатлари тарихида биринчи марта кумуш медални қўлга киритиш билан бирга, Ўзбекистон кубоги финалчисига айланди. “Қурувчи” ҳужумчиси Илҳом Мўминжонов эса рақиблар дарвозасига 21 та тўп киритган ҳолда, миллий чемпионатимиз тўпурарига айланди.\n2008 йилда жамоа номи “Бунёдкор”га ўзгартирилди.\nУмуман олганда, 2007 йилдан буён Суперлига (олий лига)да иштирок этаётган “қалдирғочлар” шу кунгача 5 марта мамлакат чемпионлиги (2008-2011 йиллар, 2013), 3 марта кумуш (2007, 2012, 2016) ва 1 марта бронза (2019) медалларини қўлга киритишган.\n“Бунёдкор” 4 карра Ўзбекистон кубоги (2008, 2010, 2012-2013) ва 1 карра суперкубок соҳиби (2014).\nҚизиғи, “Бунёдкор” ва “Навбаҳор” жамоалари Ўзбекистон кубоги баҳсларида шу кунгача ҳали тўқнаш келишмаган ҳамда бўлажак учрашув мазкур мусобақанинг илк тўқнашуви сифатида тарихдан жой олади.\nЭслатиб ўтамиз, Ўзбекистон кубогининг 1/8 финалидан ўрин олган “Бунёдкор” – “Навбаҳор” ўйини 20 август куни Тошкентдаги “Бунёдкор” стадионида соат 19:00 да старт олади.\nБўлажак баҳсда жамоамизга омад ёр бўлишини тилаймиз.\nЁш футболчиларга омад тиланди\nХоразм вилоятининг Урганч шаҳрида 20-25 август кунлари 2007 йилда туғилган футболчилар ўртасида “Профессионал футбол мактаблари лигаси” мусобақасининг финал босқичи ўтказилади.\nМазкур турнирда ушбу мусобақанинг водий минтақасида 2-ўринни эгаллаган “Навбаҳор” ПФК қошидаги 17-сонли “Навбаҳор - Умид” футбол мактаби тарбияланувчилари ҳам иштирок этишади.\nЎз ўрнида таъкидлаш жоизки, мазкур ўқув даргоҳининг 4 та ёш тоифаси, яъни, 2004, 2005, 2006 ва 2007 йилларда таваллуд топган тарбияланувчилари “Профессионал футбол мактаблари лигаси” турнирининг финал босқичига йўл олишди.Суперлига клубларининг футбол мактаблари ўртасида фақатгина “Навбаҳор” шундай юксак натижага эришди. Бу эса Наманган вилоят ҳокимлиги ва “Навбаҳор” ПФК раҳбарияти томонидан ёш футболчиларга катта эътибор қаратилаётганидан далолат.\nБугун “Навбаҳор” ПФКда Урганчдаги мусобақада қатнашадиган ёш футболчиларни турнирга кузатиш маросими ўтказилди. Тадбирда “Навбаҳор” ПФК президенти Отабек Саматов, клуб директор ўринбосари Абдумалик Умрзоқов сўзга чиқиб, бўлажак мусобақада жамоага омад ёр бўлишини тилашди.\nЎз ўрнида жамоа сардори ва футболчилари “Навбаҳор” клуби томонидан ўзларига яратиб берилаётган яхши шароитлар, кўрсатилаётган эътибор учун клуб раҳбариятига ўз миннатдорчиликларини билдириб, турнирдан чемпион сифатида қайтиш учун барча имкониятларини ишга солишларини билдиришди.\nМазкур турнирга 2007 йилда туғилган футболчилардан иборат жамоани Аъзам Ражаббаев, Равиль Галиев ва Дониёр Мансуровдан иборат мураббийлар штаби олиб боради.\nУрганчдаги мусобақада 12 та жамоа 4 гуруҳга бўлинган холда, ғолиблик учун кураш олиб боради. Наманган БЎФМ жамоаси қуръа натижаларига кўра, “D” гуруҳидан жой олган бўлиб, кейинги босқичга чиқиш учун Самарқанд ва Сирдарё вилоятларининг футбол маҳорат мактаблари жамоаларига қарши кураш олиб боради.\nБўлажак турнирда вакилларимизга омад ёр бўлишини тилаймиз.\n“Навбаҳор” ПФК Фаёзбекни ўз қарамоғига олди\nХабарингиз бор, 13 август куни “Навбаҳор” жамоасининг фидойи ва содиқ аёл мухлисаси, фан-клуб аъзоси, “лочинлар”ни ҳаттоки, сафар ўйинларига ҳам бориб, қўллаб-қувватлаб турадиган Гулчеҳра Мадмарова вафот этганди.\nГулчеҳранинг орзулари улкан эди ва футболга қизиққанлиги боис, ёлғиз фарзанди, 2008 йилда таваллуд топган ўғли Фаёзбекни келажакда футболчи сифатида вояга етказиб, Европа клубларида ўйнашини ният қиларди. Шу мақсадда, Фаёзбекни болалигидан ўзи туғилиб-ўсган Уйчи туманидаги футбол мактабига берганди. Фаёзбек 4-синфни битиргач, Наманган шаҳридаги 1-маҳорат мактаби имтиҳонларидан муваффақиятли ўтиб, мазкур ўқув даргоҳига қабул қилинди ҳамда айни у ерда миллионлар сир-асрорларини ўрганмоқда. Сентябрь ойидан 7-синфга ўтадиган Фаёзбек Мадмаровнинг амплуаси ҳимоячи.\nАфсуски, бевақт ўлим Гулчеҳранинг ниятлари рўёбга чиқишига йўл қўймади.\n“Навбаҳор” ПФК ўз мухлисларини қадрлайди ва улар учун ғамхўрлик қилади.\nБугун Наманган вилоят ҳокими, вилоят футбол ассоциацияси президенти Шавкат Шокиржанович Абдураззоқов ташаббуси билан марҳум Гулчеҳра Мадмаровнинг фарзанди Фаёзбек “Навбаҳор” ПФКга таклиф қилинди.\nКлуб офисида Фаёзбек билан клуб раҳбарияти, жумладан, “Навбаҳор” ПФК президенти Отабек Саматов, спорт директори Акмал Соҳибов ва директор ўринбосари Абдумалик Умрзоқов суҳбатлашиб, унга клуб номидан онасининг вафоти муносабати билан таъзия билдириб, клуб Фаёзбекни ўз қарамоғига олганлиги, ҳар қандай ёрдамга тайёр эканликларини таъкидлаган ҳолда, келажакда маҳоратли футболчи бўлиб етишиши, онасининг орзуларини рўёбга чиқаришига ният билдиришди.\nШундан сўнг, Отабек Саматов Фаёзбек Мадмаровга вилоят ҳокими Шавкат Абдураззоқовнинг махсус совғаси – кроссовка ҳамда спорт кийимларини топширди.\nФаёзбек бундай эътибор учун вилоят ҳокими ва клуб раҳбариятига миннатдорчилик билдириб, келажакда маҳоратли футболчи бўлиш учун барча имкониятини ишга солишини билдирди.\n“Бунёдкор” билан ўйинга тайёргарлик давом этмоқда\nХабарингиз бор, Coca Cola Ўзбекистон кубоги 1/8 финалидан ўрин олган баҳсда жамоамиз Тошкентда “Бунёдкор” меҳмони бўлади.\n“Лочинлар” мазкур ўйинга тайёргарликни 16 августдан бошлашди. Жамоамиз аъзолари бугун ҳам бўлажак баҳсга тайёргарликни давом эттиришди.\nМашғулотдан олдин жамоамизнинг маслаҳатчи-мураббийи Самвел Бабаян бугун таваллуд айёмини нишонлаган маҳоратли ярим ҳимоячи Музаффар Мўминовни туғилган куни билан табриклаб, футболчига “Навбаҳор” клубининг махсус совғасини топширди.\nФутболчилар бугунги машғулотни Виктор Жалилов бошчилигидаги мураббийлар штаби бошчилигида “Марказий” ўйингоҳ майдонида ўтказишди.\nЖорий йилнинг 1 август куни бўлиб ўтган Сoca Cola Суперлигасининг 13-туридан ўрин олган “Қўқон - 1912” – “Навбаҳор” (1:2) баҳсида жароҳат олганлиги боис, “лочинлар”нинг олдинги машғулотларида қатнашолмаган ярим ҳимоячи Исломбек Исоқжонов бугун якка тартибда машғулот ўтказди.\nЭслатиб ўтамиз, “Бунёдкор” - “Навбаҳор” ўйини 20 август куни пойтахтимиздаги “Бунёдкор” стадионида соат 19:00 да бошланади.\nФарм-жамоамиздан йирик ҳисобда ғалаба!\nБиринчи лига. 13-тур.\n“Навбаҳор - фарм” – “Жиззах - Барс” – 4:1 (1:0)\nНаманган. “Марказий” ўйингоҳ захира майдони.\nҲакамлар: Акмал Раҳимов, Ҳусниддин Баҳодиров, Ойбек Каллахўжаев, Исроилжон Имомназаров.\nГоллар: Қодиржон Икрамов (22), Илҳомжон Алибоев (52), Жавоҳир Ҳусанов (62), Миржалол Абдумуталов (74) – Жаҳонгир Сафаров (77).\n“Навбаҳор - фарм”: 46.Ҳожиакбар Жўраев, 18.Илҳомжон Алибоев (43.Суҳроб Ғайбуллаев, 65), 21.Комилжон Тожиддинов (75.Муроджон Муҳамматалиев, 74), 27.Жавоҳирбек Олимжонов, 32.Қодиржон Икрамов, 45.Миржалол Абдумуталов, 48.Жавоҳир Ҳусанов, 50.Ҳожиакбар Юнусов, 56.Диёр Жалолиддинов (80.Азиз Кошибханов, 55), 66.Омадбек Тоштемиров (60.Наврўзбек Иминжанов,65), Абдулазиз Нишонбоев (31.Аюбхон Жўраев,55).\n“Жиззах-Барс”:55.Муҳаммадали Собиров, 29.Иброҳим Қодиров, 39.Файзулла Ҳабибуллаев (96.Шоҳруҳ Абдусаломов,75), 75.Асилжон Орипов, 82.Жаҳонгир Сафаров, 83.Жавоҳир Мамасоатов, 86.Мусурмонқул Орзиқулов, 87.Ислом Мелибоев, 89.Фазлиддин Абдувалиев, 90.Жавоҳир Хайруллаев, 98.Анвар Норзиқулов.\nОгоҳлантириш: Ш.Абдусаломов (86, “Жиззах-Барс”).\nБиринчи лиганинг 13-туридан ўрин олган баҳсда Рашид Ғофуров мураббийлик қилаётган “Навбаҳор - фарм” ўз майдонида Жиззахнинг “Жиззах - Барс” жамоасини қабул қилди. Мазкур ўйинда тўлиқ ташаббусга эга бўлган вакилларимиз йирик – 4:1 ҳисобида ғалаба қозонишди.\nГарчи учрашувнинг 1-бўлимида ҳам фарм-жамоамиз аъзоларида бир қатор имкониятлар юзага келган бўлсада, фақат бир маротаба дарвозани ишғол эта олишди, холос. Ўша вазиятда мезбонлар бурчак зарбасини амалга оширишди. Комилжон Тожиддинов бурчакдан тўпни Қодиржон Икрамовга етказиб берди. Ушбу ўйиннинг энг яхши футболчиси, деб топилган Икрамов эса ажойиб тарзда рақиб дарвозасини нишонга олиб, ҳисобни очди – 1:0.\nНатижада фарм-жамоамиз танаффусга 1:0 ҳисобидаги ғалаба билан чиқиб кетди.\nИккинчи бўлимда ташаббусни тўлиқ қўлга олган Рашид Ғофуров шогирдлари жиззахликлар дарвозасига бирин – кетин тўп кирита бошлашди.\nМайдон эгаларининг навбатдаги ҳужумларидан бирида фарм-жамоамизнинг тажрибали ҳимоячиси Ҳожиакбар Юнусов рақибдан тўпни олиб қўйиб, жарима майдончаси ичидаги Илҳомжон Алибоевга аниқ етказиб берди. Алибоев эса имкониятни қўлдан бой бермай, ҳисобдаги фарқни оширди – 2:0.\nФарм-жамоамизнинг яна бир ҳужумида эса Илҳомжон Алибоевнинг зарбасидан сўнг, жиззахликлар дарвозабони Муҳаммадали Собиров тўпни қайтарди. Қайтган тўпни эгаллаб олган ярим ҳимоячи Жавоҳир Ҳусанов коптокни дарвозага аниқ йўллаб, ҳисобни йирик кўриниш олишини таъминлади – 3:0.\nУчрашувнинг 74-дақиқасида эса бурчакдан оширилган тўпни Миржалол Абдумуталов боши билан дарвозага аниқ йўллаб, ҳисобдаги фарқни янада оширди – 4:0.\nОрадан 3 дақиқа ўтгач, меҳмонлар ҳисобдаги фарқни бироз қисқартиришди.\nЎша вазиятда фарм-жамоамиз жарима майдончаси ичида ёлғиз қолдирилган Жаҳонгир Сафаров жамоасининг ягона жавоб тўпига муаллифлик қилди.\nШу тариқа, мазкур баҳсда йирик – 4:1 ҳисобида зафар қучган фарм-жамоамиз очколари сонини 25 тага етказиб, турнир жадвалида 2-ўринга кўтарилиб олди.


Эзгу анъаналарни тиклаб | NORMA.UZ\nНорма компанияси ўз муштарийлари ва мижозларига навбатдаги бонусни тақдим этади.\nЖорий ишдан чалғиш учун биз бир кунда бир неча маротаба дам олиш учун амаллаб бир неча дақиқа вақт топамиз.\nИжодий гуруҳимиз сиз учун алоҳида совға тайёрлаб қўйди.\nЖорий ишингиздан холи бўлинг, скринсейверимизни ишга тушириш учун компьютерингизга бир неча дақиқа беринг. Умид қиламизки, табиат гўзаллиги ва ажойиб мусиқа кучингизни тиклашга ва хотиржам бўлишга ёрдам беради.